title: Opel Kadett

text: Kahteen viimeiseen vuosimalliin 1,1 S ja SR -moottorit korvattiin 1,2 S -moottorilla.Kadett C korvasi Kadett B:n vuonna 1973 ja sitä myytiin lähes kaikkialla maailmassa useilla eri nimillä. Kadett C kuului General Motorsin T-Car -projektiin, jolla pyrittiin luomaan edullinen pieni henkilöauto joka maanosan markkinoille. Kadett C perustuu teknisesti hyvin pitkälle edeltäjäänsä Kadett B:hen.


title: Opel Kadett

text: Kadett C oli teknisesti yksinkertainen takavetoinen auto. Jousituksena oli edessä erillisjousitus kierrejousin ja jäykkä taka-akseli. Jarruina oli alkuun rummut joka nurkassa, myöhemmissä vuosimalleissa eteen tuli levyjarrut. Korimalleina olivat kaksi- ja neliovinen sedan, lyhyt kolmiovinen City, kaksiovinen Coupe sekä kolmiovinen farmari Caravan.


title: Opel Kadett

text: Opel Kadett Caravan sijoittui toiseksi Tekniikan Maailman 17/1975 9 farmariauton vertailussa. Autoa on mukava ajaa, jousitus on pehmeä mutta kantava. 414 cm pitkän Kadettin tavaratila on melko iso ja alusta kantaa kuorman hyvin. Takaistuimen polvitila on ahdas. Pienestä moottorista johtuen kiihtyvyys on vaatimaton (0-100 km/h 19,7 s.), mutta myös kulutus on ryhmän pienimpiä, kuormattuna 7,3 l/100 km. Heikoista ristikudosrenkaista johtuen jarrutusteho ei ole kovin hyvä. 1196 cm³ moottorin teho on 39 kilowattia (52 hv, DIN) ja vääntömomentti 78 newtonmetriä. Moottori on varsin pieni ja isoilla kierroksilla äänekäs.


title: Opel Kadett

text:
Keväällä 1976 esiteltiin koripaja Baurin valmistama Kadett Aero, joka on Kadett C:n erikoinen avoautomalli, jossa on täysikorkeat ovet, mutta avokatto.
Vuonna 1979 markkinoille tullut Kadett D oli ensimmäinen etuvetoinen Kadett ja samalla myös ensimmäinen etuvetoinen Opel. Kadett D oli muotoiltu samalla kulmikkaalla muotoilutyylillä kuin saman aikakauden Opel Monza, Opel Rekord E, Opel Ascona C ja Opel Corsa A.


title: Opel Kadett

text: Kadett D:ssä oli otettu esimerkkiä aiemmin markkinoille tulleesta Volkswagen Golfista ja se ehti etuvetoisena markkinoille ennen useimpia muita kilpailijoitaan. Taka-akseliksi oli kopioitu Golfin yhdystukiakselisto ja Kadettin alustarakenne oli muutenkin Volkswagenin kaltainen, mutta akseliväli oli huomattavan pitkä.


title: Opel Kadett

text: Kadett D:n tekniikka on yksinkertaista ja luotettavaa ja sen tilankäyttö on aikaisempia malleja parempi. Sen sisätilat kilpailevat monien saman aikakauden pykälää isompien autojen kanssa ja etuvedon ansiosta autossa ei ollut pitkittäistä tilaa vievää kardaanitunnelia.


title: Opel Kadett

text: Ensimmäisen dieselmoottorin Kadett sai vuonna 1982 dieselmallien suosion noustessa öljyn hinnan mukana.


title: Opel Kadett

text: Maaliskuussa 1983 esiteltiin malliston lippulaivaivaksi 1,8-litraisella ruiskutusmoottorilla varustettu Kadett GT/E, kilpailemaan muun muassa Volkswagen Golf GTi:n kanssa.


title: Opel Kadett

text:
Isossa-Britanniassa Vauxhall Chevetten rinnalle tuli Kadett D-farmarimalli nimeltä Vauxhall Astra Caravan D.
Tekniikan Maailma hankki entisöintitarkoituksessa Opel Kadett D:n vuosimallia 1980. Kun auto oli säilynyt hyvin, se päätettiin konservoida. Sillä oli ajettu 79 000 km, ja se oli ollut vain yhdellä omistajalla.


title: Opel Kadett

text: Kyseinen Kadett on ensimmäinen Suomessa konservoitu auto, ja sen konservoinnista tehty konservointiselvitys luovutettiin opetusmateriaali SA-HK:n käyttöön. Itse auto lahjoitettiin 30. maaliskuuta 2012 Kangasalle Auto- ja tiemuseo Mobilialle, jossa se on yleisön nähtävillä.


title: Opel Kadett

text: Kadett E korvasi Kadett D:n vuonna 1985 ja se oli ensimmäinen Opelin uutta pyöreää muotoilusuuntausta edustava auto. Myöhemmin tätä samaa muotoilutyyliä edustivat muun muassa Opel Calibra, Opel Omega A ja Opel Vectra A. Kadett E valittiin vuoden autoksi 1985.


title: Opel Kadett

text: Kadett E:stä oli saatavilla myös suunnittelutoimisto Bertonen suunnittelema ja valmistama avoautomalli Kadett Cabriolet. Kangaskattoa, takaluukkua, ovia ja sivulaseja lukuun ottamatta Cabriolet oli yhtenevä Kadett E:n kanssa. Korin vahvistuksia oli lisätty ja autossa oli keskellä myös turvakaari ympäriajon varalta. Kadett Cabriolet oli saatavilla 1,3-, 1,6-, ja 2,0 l-moottoreilla.


title: Opel Kadett

text: Kadett E:n tullessa markkinoille sen ilmanvastuskerroin oli luokkansa paras (vain 0,32, GSi-mallissa 0,30), mutta sisätilat olivat pyöreän muotoilun vuoksi edeltäjäänsä pienemmät. Tekniikka oli alkuun pitkälti samaa kuin edeltävässä mallissa. Kadett oli myös ensimmäinen automalli, joka siirtyi Suomessa katalysaattoriaikaan vuonna 1989 1.4i-mallin myötä.


title: Opel Kadett

text: Kadett E hatchbackia myytiin Isossa-Britanniassa Vauxhall Astra hatchback -nimellä, sedan-malli tunnettiin nimellä Vauxhall Belmont.


title: Opel Kadett

text:
Kadett E:stä on olemassa myös kaksi erilaista pakettiautomallia, joista toinen on samanlainen kuin farmarimalli, mutta siinä ei ole takaikkunoita. Opel Kadett Combo -pakettiautossa taas on erillinen suurempi tavaratila, jonne mahtuu yksi eurolavallinen tavaraa. Combo-mallia on myös Suomessa ollut jonkin verran, mutta pienempi Opel Kadett Van -malli on harvinaisempi ja sitä onkin myyty suurempina määrinä vain Isossa-Britanniassa Bedford Astravan -nimellä. Kadett Combo sen sijaan tunnettiin Isossa-Britanniassa nimellä Bedford Astramax.
Kadett E:n urheilullisemmat versiot olivat Kadett GSi ja Kadett GSi 16V. GSi:n rinnalla myytiin myös porrasperäistä GT-mallia, jossa moottorivaihtoehtoina 1,8- ja 2-litraiset suihkutusmoottorit. Tehokkain malli Kadett GSi 16V oli varustettu Cosworthin suunnittelemalla 2,0 litran 16-venttiilisellä DOHC-moottorilla. Kadetin erikoismalli GSi Champion sisälsi normaalin GSi-varustuksen lisäksi myös ABS-jarrut, nahkasisustuksen, keskuslukituksen, ajovalojen korkeuden säädön, nahkaratin sekä sähkökäyttöiset ikkunat.


title: Opel Kadett

text: Kadett 1.8 GSi voitti Tekniikan Maailman 5/1985 kuuden GTI-auton vertailun. GSi:n vahvoja puolia olivat istuimet ja ajo-ominaisuudet: kaarreajossa Kadett pysyy hyvin ajolinjalla ja Kadett GSi saavutti vertailun nopeimman kierrosajan kilparadalla. Kadett GSi:ssä ajotietokone oli vakiovarusteena. Mittaristo on digitaalinen. 1796 cm³ rivimoottorin suurin teho on 85 kW /5800 r/min (115 hv, DIN) ja suurin vääntömomentti 151 Nm /4800 r/min. Vaihteita on viisi. Valmistajan mukaan 1.8 GSi kiihtyy 0-100 km/t 9,0 sekunnissa ja huippunopeus on 203 km/t. Korimallin ilmanvastuskerroin on alhainen, 0,30. Opel Kadett 1.8 GSi maksoi Suomessa vuonna 1985 97 900 markkaa.


title: Opel Kadett

text: Isoimmalla moottorilla varustettu avomallinen Kadett oli myös malliltaan GSi 2.0. Varusteina oli mm. urheiluistuimet, kolmipuolainen ohjauspyörä, digitaalimittaristo, sävylasit, GSi-maski, GSi-logot maskissa, etulokasuojissa ja takaluukussa. Lisäksi autossa oli myös muoviset sivuhelmasuojat sekä kevytmetallivanteet. Tehoa Cabriolet GSi:n 2,0-litraisessa 8-venttiilimoottorissa katalysaattorilla varustettuna oli 115 hv.


title: Opel Kadett

text: Etelä-Amerikassa Kadett E:n seuraaja ei ollutkaan Opel Astra, vaan Kadett F. Tämä automalli perustuu hyvin pitkälti edeltäjäänsä ja on käytännössä identtinen Daewoon Nexian kanssa. Kadett F:ää valmistettiin vuoteen 1999 asti.


title: Aladağlar

text: Aladağlar on vuorijono itäisessä Turkissa, Taurus-vuoristossa lähellä Aladağin kaupunkia. Sen korkeimmat huiput ovat Demirkazik (3 756 m), Kaldi (3 734 m), Kizilkaya (3 725 m) ja Engin Tepe (3 723 m). Aladag-vuorijono reunustaa laajaa ylänköä 3 100 metrin korkeudessa, sen nimi on Yedigöller (Seitsemän järveä). Ylängöltä alkaa jyrkkä laakso joka johtaa vesiputouksille ja Välimeren rannalla asti ulottuvalle metsäalueelle.


title: Aladağlar

text: Alueelle perustettiin kansallispuisto vuonna 1995.


title: Aladağlar

text: Trekking Turkey - valokuvia ja kartta


title: Ulla-Christina Sjöman

text: Lehtori Ulla-Christina Sjöman (s. 20. maaliskuuta 1926 Helsinki) on suomalainen niin sanotun karismaattisen liikkeen saarnaaja ja sielunhoitaja, joka toimii luterilaisen kirkon sisällä. Hänet tunnetaan myös Suomen rajojen ulkopuolella.


title: Ulla-Christina Sjöman

text: Sjöman koki 1970-luvulla Tukholmassa hengellisen herätyksen. Hän on siitä lähtien tehnyt seurakuntatyötä keskustellen ihmisten kanssa ja rukoillen sairaiden parantumisen puolesta.


title: Ulla-Christina Sjöman

text: Ulla-Christina Sjöman aloitti rukoustyön Helsingin Luukkaan ruotsinkielisessä seurakunnassa ja on saarnannut enimmäkseen Munkkivuoren kirkossa. Hän oli aikoinaan karismaattisen liikkeen käynnistäjiä Suomessa samoihin aikoihin Niilo Yli-Vainion kanssa ja on nykyisin varsin kysytty Jeesus-marsseille ja erilaisiin hengellisiin keskustelutilaisuuksiin sekä median keskusteluohjelmiin. Sjömania arvostetaan muun muassa siksi, että hän pystyy tehokkaaseen kristilliseen lähetystyöhön miesten hallitsemassa kirkossa. Hän on jo varsinaisesta virastaan eläkkeellä, mutta on jatkanut rukoustyötään. Sjömanilla on TV7-kanavalla esirukousohjelma "Ulla-Christina Sjömanin esirukousilta" ja Askel-lehdessä "Rukoilemme puolestasi" -esirukouspalsta. Nykyisin Sjöman asuu eräässä palvelutalossa Helsingissä.


title: Ulla-Christina Sjöman

text: Ulla-Christina Sjömanin isä kapteeniluutnantti Thorolf Sjöman oli Torpedovene S2:n päällikkö, joka hukkui aluksen upotessa Porin edustalla syysmyrskyssä 4. lokakuuta 1925 ennen tyttären syntymää.


title: Taurusvuoret

text: Taurusvuoret (, tunnetaan myös nimillä "Ala-Dagh" ja " Bulghar-Dagh") on vuoristo, joka sijaitsee Anatolian ylängön eteläosassa ja seuraa Välimeren rannikkoa. Vuorijono alkaa lännestä Egridir-järven alueelta ja ulottuu Eufrat-joen yläjuoksulle. Monet sen huipuista ulottuvat yli kolmen kilometrin korkeuteen, korkeimpana Demirkazik (3 756 m). Kalkkikiveen on vuosisatojen kuluessa muodostunut luolia, vesiputouksia ja maanalaisia jokia.


title: Taurusvuoret

text: Taurusvuorten mukaan on nimetty Kuussa sijaitseva vuoristoinen alue Montes Taurus.


title: Mindhunters

text: Mindhunters on Renny Harlinin ohjaama jännityselokuva vuodelta 2004. Elokuva kertoo seitsemästä profiloijakokelaasta, jotka viedään viimeiseen harjoitukseen eristyksissä olevalle saarelle. Elokuva on kuvattu Hollannissa vuonna 2003 ja studio (Dimension) lykkäsi ensi-iltaa monesti. Elokuva tuli loppujen lopuksi ulos Yhdysvalloissa vasta toukokuussa 2005.


title: Laba

text: Laba () on 347 kilometriä pitkä joki Karatšai-Tšerkessiassa, Adygeiassa ja Krasnodarin aluepiirissä Pohjois-Kaukasiassa Venäjän federaatiossa. Laba laskee Kuban-jokeen Ust-Labinskin luona. Labaa käytetään uittoväylänä ja se soveltuu myös melontaan. Joen vettä käytetään myös kasteluun.


title: Laba

text: Laban alajuoksu virtaa suhteellisen tasaisessa maastossa, ja siihen kokoontuvat kahden, korkealta vuoristosta alkavan lähdehaaran vedet. Näistä Suuri-Laba (), jonka latvoilta joen pituus lasketaan, saa alkunsa 3790 m:n korkeudesta Pšiš-vuoren jäätiköltä Karatšai-Tšerkessian ja Abhasian rajalta. Sivuhaara Pieni-Laba () alkaa Tsahova-vuoren jäätiköltä (3345 m) ja yhtyy Suureen-Labaan 214 km:n päässä Laban suulta.


title: Aktinomykoosi

text: Aktinomykoosi (sädesienitauti) on harvinainen yleisinfektiosairaus, jonka aiheuttavat "Actinomyces"-bakteerit, tavallisimmin "Actinomyces israelii". Sille ovat tyypillisiä kivuliaat paiseet suussa, keuhkoissa tai ruoansulatuselimistössä. Aktinomykoosia esiintyy myös karjassa tautina, jota kutsutaan "kuhmuleuaksi".


title: Aktinomykoosi

text: "Actinomyces"-bakteereita luultiin aiemmin sieniksi, koska bakteerikoloniat muodostavat sienimäisiä rihmastoja. Bakteeria kutsutaan yhä yleisesti nimellä sädesieni, ja nämä bakteerit ovat anaerobisia – eli ne elävät hapettomassa tilassa ja kuolevat, jos saavat liikaa happea. Niitä elää normaalisti hampaiden ja ikenien välisissä pienissä raoissa. Ne saavat infektion aikaan vain silloin, kun ne pääsevät lisääntymään vapaasti hapettomassa tilassa.


title: Aktinomykoosi

text: Aktinomykoosia hoidetaan yleensä penisilliinillä.


title: Pierre-Joseph Proudhon

text: Pierre-Joseph Proudhon (lausutaan [pʁudɔ̃] (15. tammikuuta 1809 – 19. tammikuuta 1865) oli ranskalainen ekonomisti, sosiologi sekä filosofi. Hän oli ensimmäinen, joka käytti itsestään nimitystä ”anarkisti”, ja häntä pidetään eräänä anarkismin keskeisistä teoreetikoista. Proudhonista tuli Ranskan parlamentin jäsen helmikuun vallankumouksen (1848) jälkeen. Parlamentissa hän kutsui itseään "federalistiksi".


title: Pierre-Joseph Proudhon

text: Proudhon piti työväenliittoja ja osuuskuntia parempana omaisuuden hallintamuotona kuin yksityisomistusta tai maaomaisuuden ja työpaikkojen kansallistamista. Hän toivoi, että anarkososialistinen yhteiskunta toteutettaisiin ilman pakkoa tai väkivaltaa: korkoja ja vuokria ei tulisi Proudhonin mukaan kieltää - ihmisten vain tulisi omasta tahdostaan olla pyytämättä niitä ja hankkimatta yksityisomistukseen tuotantovälineitä tai suuria omaisuuksia. Proudhon piti omaisuutta vapauden perustana.


title: Pierre-Joseph Proudhon

text: Proudhon syntyi Besançonissa 1809 vaatimattomiin oloihin. Hänen isänsä oli talonpoika ja pilkkasi talonpoikien työtä valvovien suurkaupunkien rappiota ja ylellistä elämää. Proudhon ei luottanut auktoriteetteihin, mitä kuvastaa hänen täydellinen itseoppineisuutensa. Karl Marx kuvasi häntä proletaariksi, joka puhuu proletaarien puolesta.


title: Pierre-Joseph Proudhon

text: Proudhon työskenteli nuoruudessaan työläisenä ja toimittajana. Hän oli ensimmäinen yhteiskuntafilosofi, joka käytti kirjoituksissaan sanaa ”anarkismi”, ja itseään hän nimitti ”anarkistiksi”. Hän joutui silti erimielisyyksiin Karl Marxin ja muiden anarkistien, kuten Mihail Bakuninin, kanssa vuonna 1850. Proudhon piti Marxia yhtä vakavana vihollisena kuin Ranskan yläluokkaa.


title: Pierre-Joseph Proudhon

text: Proudhonin mielestä yhteisomistus oli epäsuotavaa ja yhteiskunnallinen vallankumous tulisi saavuttaa rauhanomaisin keinoin.


title: Pierre-Joseph Proudhon

text: Englantilainen Godwin, ranskalainen Proudhon ja saksalainen Max Stirner muodostivat anarkismin teorian isäkolmikon 1800-luvulla.


title: Pierre-Joseph Proudhon

text: Proudhon piti oikeudenmukaisuutta kaikkeutta hallitsevana periaatteena, joka hänen mielestään toteutuu luonnon tasapainona. Teoksessaan "Qu'est-ce que la propriété?" ('Mitä omaisuus on') hän perustelee lausettaan, sillä ettei kenelläkään ole ikuista omistusoikeutta.


title: Pierre-Joseph Proudhon

text: Vartuttuaan Proudhon opiskeli latinaa ja menestyi opinnoissaan hyvin, ja hän käänsi muutamia teoksia. Hän käänsi myös ensimmäisen englanninkielisen "Individualist anarchism 18" -teoksen yhdessä Benjamin Tuckerin kanssa.


title: Pierre-Joseph Proudhon

text: Yksi Proudhonin sloganeista oli "Anarkia on järjestystä". Anarkistien kuuluisan tunnuksen (A-kirjain O:n sisällä) voidaan sanoa kuvaavan juuri tätä lausetta. Vielä tunnetumpi lainaus Proudhonilta on "Omaisuus on varkautta", joka liittyy hänen teokseensa "Mitä omaisuus on?" (1840). Alussa hän kokonaan torjui omaisuuden, yksityisen ja yhteisomistetun.


title: Pierre-Joseph Proudhon

text: Myöhemmin hän muutti mieltään ja nosti yksityisomaisuuden vapauden välttämättömäksi edellytykseksi. Tuomitessaan omaisuuden hän ajatteli lähinnä laiskaa maanomistajaa, joka hänen mielestään varasti maillaan ahkeroivilta työläisiltä.


title: Pierre-Joseph Proudhon

text: Hänestä omalla työllä tuotettu oli oikeutettua omaisuutta. Hän laski tähän paitsi suoraan itse tehdyt tuotteet, myös omaisuutta myymällä ja ostamalla tai muuten hankitun omaisuuden, kunhan hankinnassa ei käytetty väkivaltaa. Sittemmin hän kuitenkin hyväksyi myös maanomistuksen ja jopa sen periytymisen.


title: Pierre-Joseph Proudhon

text: Kirjassaan "Théorie de la propriété" hän sanoi: ”Omaisuus on ainoa voima, joka voi toimia vastavoimana valtiolle.” Yksityinen omistusoikeus luo ulkoisesta vallankäytöstä irrallisia piirejä, jotka eivät ole valtiovallan valvonnassa, ja tämä on ainoa keino taata ihmisten vapaus.


title: Pierre-Joseph Proudhon

text: Omaisuus on yhteiskunnan spontaani luomus ja suoja kaikenvaltaavaa valtiovaltaa vastaan mutta myös luo mahdollisuuden väärinkäyttöön, riistoon ja varkauteen.


title: Pierre-Joseph Proudhon

text: Proudhonia pidetään silti sosialistina, koska hän kannatti sitä, että työntekijät omistaisivat tuotantovälineensä, eivät kapitalistit. Hän ei hyväksynyt maan yksityisomistusta, ja tuotantovälineiden yksityisomistusta hän vastusti monella perusteella, muun muassa siksi, että se mahdollisti voiton ja työntekijöiden palkkaamisen esimiehen alaisuuteen. Hän myös halusi, että omaisuus jakautuisi melko tasaisesti.


title: Pierre-Joseph Proudhon

text: Hän halusi lakkauttaa valtion ja sen tilalle tulisivat vapaaehtoisten muodostamat kunnat ja niiden muodostamat liitot (federaatiot).


title: Pierre-Joseph Proudhon

text: Hän vastusti korkoa ja vuokraa mutta halusi niiden katoavan vapaaehtoisesti. Hän korosti, ettei niitä tai muutakaan vapaaehtoista toimintaa saisi kieltää lailla .


title: Pierre-Joseph Proudhon

text: Proudhon ei julkisesti juurikaan vaivautunut arvostelemaan Marxia, koska tuolloin Marxia ei pidetty merkittävänä ajattelijana. Sen sijaan hän arvosteli tuolloin vaikutusvaltaisia sosialisteja. Proudhonin kirja "Qu'est-ce que la propriété?" sai Marxin vakuuttumaan, että yksityisomistus tulisi lakkauttaa.


title: Pierre-Joseph Proudhon

text: Proudhonin mielestä ihminen ei ole luonnostaan hyvä tai paha, vaan ihmisen hyvyys tai pahuus juontuu ulkoisista oloista. Jotta ihmiset voisivat elää Proudhonin kuvaamassa yhteiskunnassa, heidän tulisi olla huomattavasti valistuneempia kuin nyt ja kunnioittaa muita ihmisiä suuresti, jotta hallintokoneisto kävisi turhaksi. Hallinnon tulisi olla eräänlainen julkinen tila, jossa vaihtaa mielipiteitä tärkeistä kysymyksistä. Proudhon myönsi kuitenkin utopiansa vaikeuden, sillä oikeudenmukaisuus on henkinen ominaisuus, joka kehittyy ihmisessä hitaimmin, ja sen esiin saaminen vaatii ankaraa ja tarmokasta kasvatusta.


title: Vasili Aksjonov

text: Vasili Aksjonov (, 20. elokuuta 1932 Kazan, Neuvostoliitto – 6. heinäkuuta 2009 Moskova, Venäjä) oli venäläinen kirjailija.


title: Vasili Aksjonov

text: Aksjonovin vanhemmat joutuivat 1937 vankileirille, ja hän itse kasvoi orpokodissa. Hän valmistui lääkäriksi Leningradin lääketieteellisestä korkeakoulusta. Hän aloitti kirjallisen toimintansa Neuvostoliitossa, mutta joutui kriittisten mielipiteidensä takia lähtemään 1980 maanpakoon Yhdysvaltoihin. Hän opetti Venäjän kirjallisuutta George Masonin yliopistossa Fairfaxissa Virginiassa. Neuvostoliiton hajottua Aksjonov alkoi jälleen vierailla Venäjällä. Hän asui vaimonsa Maya Zmeulin kanssa Moskovassa. Hänellä oli asunto myös Ranskassa Biarritzissa.


title: Vasili Aksjonov

text:
Maanpakolaisuuteen Aksjonovin ajoi erityisesti hänen teoksensa "Ozhog" ('polte'), jossa hän kuvasi kiellettyä aihetta, Stalinin ajan sortoa.
Teos "Volterjantsy i volterjanki" ('Voltairelaismiehiä ja voltairelaisnaisia') perustuu Katariina Suuren ja Voltairen väliseen kirjeenvaihtoon. Teos sai venäläisen Booker-palkinnon vuonna 2004.


title: Vasili Aksjonov

text: Viimeiseksi jäänyt teos "Redkie zemli" (2007, "Редкие земли", 'harvinaiset maat') on kriittisesti nyky-Venäjään suhtautuva romaani. Se on FSB:n syrjäyttämän oligarkin muotokuva ja viittaa Mihail Hodorkovskiin. Toisin kuin Aleksandr Solženitsyn ja monet muut kansallismieliset toisinajattelijat, hän edusti vapaamielistä demokratiaa kannattavaa näkemystä.


title: Vasili Aksjonov

text: Aksjonovin trilogiasta "Moskovskaja saga", on tehty televisiosarja, joka oli Venäjällä yksi katsotuimmista ohjelmista. Trilogia ilmestyi 1992 ja kertoo Stalinin terrorin alla kamppailevasta perheestä. Aksjonovilta ilmestyi kaikkiaan 20 teosta.


title: Arbogan kunta

text: Arbogan kunta () on Västmanlandin läänissä sijaitseva Ruotsin kunta. Maakuntajaossa se kuuluu Västmanlandiin ja Närkeen. Kunnan keskustaajama on Arboga.


title: Arbogan kunta

text: Kunnan maapinta-ala on 325,40 neliökilometriä (1.1.2016) ja asukasluku 13 858 henkeä (31.12.2015).


title: Arbogan kunta

text: Kunnassa on 12 päiväkotia, 7 peruskoulua ja lukio. Terveydenhoito ja vanhustenhoitokin on järjestetty. Tarjolla on myös kirjasto, musiikki- ja tanssiopisto.


title: Arbogan kunta

text: Kunnassa muiden nähtävyyksien lisäksi myös erityisesti historiaan liittyviä nähtävyyksiä:


title: Arbogan kunta

text: Vuonna 2007 kunnassa oli 74,62 km² peltoa, joten saman ajankohdan maapinta-alaan vertaamalla saadaan peltojen osuudeksi 22,8 prosenttia kunnan maapinta-alasta.


title: Arbogan kunta

text: Vuonna 1947 Säterbon maalaiskunta liitettiin Arbogan kaupunkiin. Se oli yksi niistä harvoista kuntaliitoksista Ruotsissa, joka toteutettiin ennen maanlaajuisia suuria kuntauudistuksia. Vuoden 1952 kuntauudistuksessa Arbogan maalaiskunta, Himmeta, Medåker ja Västra Skedvi yhdistettiin Medåkerin "suurkunnaksi". Vuonna 1971 muodostettiin Arbogan kunta yhdistämällä aiempi Arbogan kaupunki sekä Medåkerin seurakunta ja Arbogan maaseurakunta jaetusta Medåkerin maalaiskunnasta. Vuonna 1974 Arbogan kuntaan liitettiin vielä Götlundan seurakunta, joka oli aiemmin kuulunut Glanshammarin kuntaan Örebron läänissä.


title: Arbogan kunta

text: Nykyinen vaakuna on entisen Arbogan kaupungin vaakuna, josta on olemassa myös versio ilman tähtiä.


title: Arbogan kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 337 Suomessa syntynyttä, mikä vastasi 2,5 prosenttia kunnan väestöstä. Vielä vanhempien vuoden 1984 lopun tietojen mukaan 5,4 prosenttia kunnan asukkaista oli ulkomailla syntyneitä. Tuolloin kunnassa asui 436 Suomessa syntynyttä, mikä vastasi 3,0 prosenttia kunnan väestöstä.


title: Arbogan kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 175 296 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 61 000 kruunua.


title: Arbogan kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Arbogan kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Arbogan kunta

text: Kunnassa on 3 taajamaa, joiden osuus kunnan väestöstä vuoden 2010 lopussa oli 81,5 prosenttia. Taajamien ulkopuolella asui tuolloin 2 461 asukasta. Seuraavassa on lueteltu kunnan alueella sijaitsevat taajamat väkilukuineen:


title: Arbogan kunta

text: Kunnan keskustaajama on lihavoitu.


title: Arbogan kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Arbogan kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Arbogan kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Arbogan kunnanvaltuustossa vuodesta 1973 lähtien.


title: Arbogan kunta

text: Vuodesta 2016 alkaen kunta on jaettu seuraaviin piireihin:


title: Arbogan kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Arbogan kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Simon Whitfield

text: Simon St.Quentin Whitfield (s. 16. toukokuuta 1975 Kingston, Ontario) on kanadalainen triathlonisti ja olympiavoittaja. Hän on myös Australian kansalainen.


title: Simon Whitfield

text: Whitfield voitti kultaa Sydneyn olympialaisissa vuonna 2000 ajalla 1.48.24,02. Sydneyssä laji oli ensimmäistä kertaa mukana olympialaisissa. Hän voitti myös Manchesterin Kansainyhteisön kisoissa 2002. Ateenan olympialaisissa 2004 Whitfield oli yhdestoista ajalla 1.53.15,81.


title: Simon Whitfield

text: Pekingissä 2008 Whitfield sijoittui hopealle viimeisten satojen metrien hurjassa kirikamppailussa, jossa Saksan Jan Frodeno vei olympiakultaa.


title: Teija Sopanen

text: Teija Sopanen (oik. Teija Anneli Väärä, ent. Purhonen 1970–1974, ent. Oravisto, o.s. Sopanen; 26. tammikuuta 1933 Helsinki – 4. lokakuuta 2011 Helsinki) oli suomalainen televisiokuuluttaja, toimittaja, missi ja elokuvanäyttelijä.


title: Teija Sopanen

text: Teija Sopasen vanhemmat olivat rakennusinsinööri Reino Sopanen (1905–1987) ja Mari Heino (1906–1985). Jatkosodan aikana vuonna 1943 kymmenvuotias Teija lähetettiin sotalapseksi Ruotsiin. Hän kirjoitti ylioppilaaksi vuonna 1952. Sopaset asuivat tuolloin Tampereella, jonne he olivat muuttaneet Lappeenrannan ja Varkauden kautta. Tampereelta Sopanen lähti Helsingin yliopistoon suorittamaan kieliopintoja. Pari vuotta myöhemmin hänen vanhempansa muuttivat Tampereelta Helsingin Kruununhakaan.


title: Teija Sopanen

text: Teija Sopanen valittiin Suomen Neidoksi vuonna 1953, mistä hän sai palkinnoksi matkan Yhdysvaltoihin Suomen edustajaksi Miss Universum -kilpailussa Long Beachissa, Kaliforniassa.


title: Teija Sopanen

text: Missikilpailun jälkeen Sopanen näytteli elokuvissa. Hänen ensiesiintymisensä oli sivurooli elokuvassa "Rakastin sinua, Hilde" (1954), jota seurasivat pienehköt roolit elokuvissa "Tyttö tuli taloon" ja "Tyttö lähtee kasarmiin". Vuonna 1958 Sopanen teki keskeisen Ilona Ahlgrenin roolin Valentin Vaalan värielokuvassa "Niskavuoren naiset". Samana vuonna hänellä oli Hilkan rooli Vaalan elokuvassa "Nuori mylläri". Seuraavana vuonna hän oli Tauno Palon vastanäyttelijänä elokuvassa "Kovaa peliä Pohjolassa".


title: Teija Sopanen

text: Sopasen myöhemmät valkokangasroolit olivat lähinnä cameo-näyttäytymisiä toimittajan tai televisiokuuluttajan osissa.


title: Teija Sopanen

text: Sopanen toimi Yleisradion toimittajana ja televisiokuuluttajana vuosina 1957–1974. Hän oli vuosikaudet niin suosittu, että uusi viestin suorastaan samaistettiin häneen. Sopanen voitti kymmenen Telvis-patsasta, juonsi ohjelmia ja toimi kuvaussihteerinä. Vuonna 1989 hän juonsi TV2:n visailuohjelmaa "Teeveestä tuttu". 1990-luvulla hänellä oli oma ruoka-aiheinen televisio-ohjelma "Teijan keittiössä". Elokuvissa "Juoksuhaudantie" ja "Uuno Turhapuro – This Is My Life" (molemmat vuodelta 2004) Sopasella oli rooli televisiotoimittajana.


title: Teija Sopanen

text: Televisiouran jälkeen Sopanen työskenteli naistenlehdille: hän toimi "Monalisan" päätoimittajana vuosina 1974–1975 ja kirjoitti henkilöjuttuja "Jaana"-lehteen. "Seuran" toimittajana hän kirjoitti lehtiartikkeleita muun muassa baletista ja teatterista.


title: Teija Sopanen

text: Sopanen oli naimisissa kolmesti: näyttelijä Matti Oraviston kanssa 1954–1964, nyrkkeilijä Pertti Purhosen kanssa vuosina 1970–1974 ja vuodesta 1979 kuolemaansa saakka teatterinjohtaja Lauri Väärän kanssa. Hän asui Helsingin Kruununhaan Pohjoisrannassa yli neljä vuosikymmentä.


title: Teija Sopanen

text: Sopasella on liitostaan Oraviston kanssa kaksi lasta: tytär Jaana Oravisto syntyi vuonna 1955, ja seuraavana vuonna syntyi poika Janne Oravisto. Jaanasta tuli sittemmin näyttelijä ja Jannesta insinööri.


title: Teija Sopanen

text: Eläkevuosinaan Sopanen toimi entisen kotikaupunkinsa Tampereen ikäihmisten tanssitapahtuman tukijana.


title: Teija Sopanen

text: Stadin Slangi ry. valitsi Sopasen vuoden 2001 Stadin Friiduksi Helsinki-päivänä 12. kesäkuuta 2001.


title: Teija Sopanen

text: Teija Sopanen menehtyi vaikeaan sairauteen 78-vuotiaana 4. lokakuuta 2011. Hänet on haudattu Hietaniemen hautausmaan uurnalehtoon (kortteli 5, rivi 31, hauta 213).


title: Växjö

text: Växjö on taajama ja entinen kaupunki Kronobergin läänissä Smålandin maakunnassa Etelä-Ruotsissa. Växjö oli aikaisemmin itsenäinen kaupunki, ja nykyään se on Växjön kunnan keskustaajama. Ruotsin taajamien joukossa Växjö on 19. suurin. Växjö on Kronobergin läänin pääkaupunki ja Växjön hiippakunnan keskuskaupunki.


title: Växjö

text: Växjö sai kaupunkioikeudet vuonna 1342, vaikka oli jo aikaisemminkin ollut tärkeä kauppapaikka. Växjössä on vuodesta 1999 lähtien sijainnut Växjön yliopisto, jossa on 14 000 opiskelijaa. Växjössä on myös Ruotsin ainoa lasimuseo.


title: Växjö

text: Huippu-urheilija Carolina Klüft on syntynyt Växjössä. Myös The Arkin keulakuva Ola Salo on kotoisin Växjöstä.


title: Växjö

text: Växjössä on seuraavat kaupunginosat:


title: Växjö

text: Växjöstä ovat kotoisin jalkapalloseura Östers IF ja jääkiekkoseura Växjö Lakers.


title: Ekvatiivi

text: Ekvatiivi on muun muassa turkkilaisille kielille ja sumerille ominainen sijamuoto, joka ilmaisee samankaltaisuutta tai tapaa.


title: Ekvatiivi

text: Sumerissa ekvatiivi muodostetaan päätteellä "-gim"/"-gin7": ”é-hur-saĝ-gin7 im-mú-mú-ne” (’He laittoivat temppelin nousemaan vuoren lailla’).


title: Ekvatiivi

text: Osseetissa ekvatiivi muodostetaan päätteellä "-ay": ”фæтау” (’nuolen lailla’), ”Ницы фенæгау йæхи акодта” (’Hän ei ollut näkevinään mitään’)


title: Ekvatiivi

text: Myös suomessa puhutaan ekvatiivista vertailuasteena: ”hänen ikäisensä”.


title: Heikki

text: Heikki on suomalainen miehen etunimi, Henrik-nimen suomenkielinen muunnelma. Suomalaisessa kalenterissa Heikin nimipäivä on 19. tammikuuta, Pyhän Henrikin muistopäivänä. Ortodoksisessa kalenterissa nimi Heikki esiintyy useilla vuoden päivillä.


title: Heikki

text: Toukokuun 2017 loppuun mennessä Väestörekisterikeskuksen mukaan Heikki-nimen on saanut 86 179 miestä ja alle 21 naista.


title: Heikki

text: Heikin lempinimi on usein Hessu, Heke, Heiska, Heksa tai Heka.


title: Heikki

text: Heikkiin perustuvia sukunimiä ovat ainakin Heikkinen ja Heikkilä.


title: Gästrikland

text: Gästrikland (joskus myös ) on yksi Ruotsin maakunnista. Se sijaitsee Keski-Ruotsissa Norlannin pääalueella. Gästriklandin pinta-ala on 4 181,0 km². Vuoden 2011 lopussa maakunnassa oli 148 714 asukasta, joten väentiheys oli 35,6 asukasta neliökilometriä kohti.


title: Gästrikland

text: Luonnonmaantieteellisesti ilmaistuna maakunta sijaitsee Pohjanlahden länsirannikolla. Gästriklandin naapurimaakuntia ovat Uplanti, Västmanland, Taalainmaa sekä Hälsingland.


title: Gästrikland

text: Maakunnan korkein kohta on Lustigknopp, joka kohoaa 402 metrin korkeuteen. Maakunnan suurin järvi on puolestaan Storsjön (74 km²) ja suurin kaupunki on Gävle. Gästriklandin maakuntalintu on metso.


title: Gästrikland

text:
Prinsessa Madeleine on Gästriklandin herttuatar.Gästriklandissa oli vuoden 2011 lopussa yhteensä 148 714 asukasta, jotka jakaantuivat eri lääneihin seuraavasti:
Kaikki läänit kuuluvat maakuntaan vain osittain.


title: Mauno

text: Mauno on suomalainen miehen etunimi. Maunon nimipäivä 19. elokuuta. Nimi on suomalainen muoto latinalaisesta nimestä Magnus, joka merkitsee suurta ja on ollut käytössä muun muassa Kaarle Suuren () lisänimenä. Nimen muunnelmia ovat mm. Maunu, lempinimi "Manu".


title: Mauno

text: Elokuuhun 2017 mennessä Väestörekisterikeskuksen mukaan 11 922 miestä on saanut etunimekseen Mauno.


title: Adolf

text: Adolf on miehen etunimi, joka on käytössä pääasiassa Keski- ja Pohjois-Euroopassa. Suomen kielessä nimeä käytetään myös muodossa Aadolf. Se on vanha germaaninen nimi, joka esiintyy muualla maailmassa myös muodoissa "Adolph" ja "Adolphe". Nimen alkuperäismerkitys on ”jalo susi”. Toisesta maailmansodasta lähtien Adolf-nimen suosio väheni huomattavasti Adolf Hitlerin vaikutuksesta, mutta Suomessa sen suosio vähän nousi 2000-luvun alussa.


title: Adolf

text: Suomessa nimi on kesäkuuhun 2017 mennessä annettu muodossa 7 171 miehelle ja muutamalle naiselle, muodossa Aadolf 1 577 miehelle. Selvä enemmistö heistä on ennen vuotta 1940 syntyneitä. Kirjoitusasut Adolph ja Adolphe esiintyvät kumpikin alle 30 henkilöllä.


title: Adolf

text: Aadolfin nimipäivä on Ruotsissa ja Suomessa 1700-luvulta lähtien ollut 23. kesäkuuta kuningas Aadolf Fredrikin muistoksi, joka sanottuna päivänä vuonna 1743 valittiin kruununperilliseksi. Lisäksi almanakassa on Kustaa Aadolfin päiväin kuningas Kustaa II Aadolfin kuolinpäivänä 6. marraskuuta.


title: Adolf

text: Suomessa Adolf-nimestä on käytössä myös muunnelmat Aatto ja Aatu; näistä edellisen muotoutumiseen on vaikuttanut nimipäivän sattuminen alkuperäiseksi juhannusaatoksi. Useiden Ruotsin kuninkaiden nimenä on ollut Adolf eli suomeksi myös Aadolf:


title: Marcel Dionne

text: Marcel Dionne (s. 3. elokuuta 1951 Drummondville, Quebec, Kanada) on kanadalainen uransa jo päättänyt jääkiekkoilija. Keskushyökkääjä Dionne oli yksi maailman parhaista jääkiekkoilijoista 1970-luvulla. Detroit Red Wingsin varaama Dionne teki tulokkaiden piste-ennätyksen tekemällä 77 tehopistettä ensimmäisellä NHL-kaudellaan. Pienikokoinen Dionne oli taitava pelaaja ja 1970-luvun puolen välin tehokkaimpia maalintekijöitä NHL:ssa. NHL-otteluita hänelle kertyi yhteensä 1 348, maaleja 731 ja syöttöjä 1 040.


title: Marcel Dionne

text: Dionne pelasi muutamia vuosia Detroit Red Wings -seurassa, minkä jälkeen hän solmi sopimuksen Los Angeles Kingsin kanssa. Dionne oli parhaimmillaan Kaliforniassa ja teki yli 50 maalia kaudessa kuutena kautena.


title: Marcel Dionne

text: Marcel Dionne voitti ainoan Art Ross Trophy -palkintonsa vuonna 1980 jaettuaan pistepörssin voiton Wayne Gretzkyn kanssa. Hänet myös valittiin NHL:n ensimmäiseen tähdistökentälliseen samalla kaudella (myös keväällä 1977). Dionne myytiin keväällä 1987 yhdessä Jeff Crossmanin kanssa New York Rangersiin. Hän vietti joukkueessa seuraavat kaksi ja puoli kautta. Dionne lopetti pelaamisen kauden 1988–1989 jälkeen. Hänet on valittu Hockey Hall of Famen jäseneksi 1992. Hän on Los Angeles Kingsin kaikkien aikojen toiseksi paras maalintekijä 530 maalilla, 757 syötöllä ja 1 307 tehopisteellä. Monet asiantuntijat pitävät Marcel Dionnea NHL:n parhaana pelaajana, joka ei koskaan ole voittanut Stanley Cupia.


title: Mikaela

text: Mikaela on naisen etunimi, feminiininen muoto miehen nimestä Mikael. Feminiinisessä muodossa nimi esiintyy Suomessa lähinnä ruotsinkielisillä alueilla. Muissa kielissä nimi on usein muodossa Michaela.


title: Mikaela

text: Suomessa nimi Mikaela on 1900-luvun alusta vuoden 2009 loppuun mennessä annettu 5440 naiselle ja alle viidelle miehelle. Mikaelan nimipäivä on 29. syyskuuta.


title: Mona

text: Mona on naisen etunimi. Se on lyhenne nimestä Monika (Monica). Italiassa "Mona" tai "Monna" on lyhenne sanasta madonna. Vanhoissa germaanisissa kielissä Mona lienee tarkoittanut myös Kuuta.


title: Mona

text: Suomessa nimi Mona on vuoden 2009 loppuun mennessä annettu noin 2500 henkilölle, joista ainakin kaksi on miehiä. Nimi on Suomessa käytössä myös muodossa Moona.


title: Mona

text: Monan nimipäivä on suomenruotsalaisen kalenterin mukaan 15. kesäkuuta.


title: Terminatiivi

text: Terminatiivi on paikallissija eräiden kielten kieliopissa. Suomen kielessä sitä ei ole, toisin kuin monissa sen sukukielissä kuten virossa ja unkarissa. Terminatiivi ilmaisee johonkin menemistä eli päätymistä, suomessa sitä vastaa apusanoilla "saakka" tai "asti" luotava rakenne, eli "niin kauas kuin, muttei yhtään edemmäs". Suomalais-ugrilaisten kielten lisäksi sijamuoto tunnetaan ainakin sumerin kielestä.


title: Terminatiivi

text: Viron kielessä terminatiivi luodaan päätteellä -ni. Esimerkkejä terminatiivin käytöstä virossa: Unkarissa terminatiivin pääte on -ig:Myös livvin kielessä esiintyy terminatiivi:Aleksandra Rodionova: Livvin postpositiosijoista, teoksessa Tutkielmia vähemmistökielistä Jäämereltä Liivinrantaan, Vähemmistökielten tutkimus- ja koulutusverkoston tutkimusraportti V, Toim. Olga Haurinen ja Helena Sulkala, Humanistinen tiedekunta, Suomen kielen, informaatiotutkimuksen ja logopedian laitos, Oulun yliopisto, 2006. Raportin verkkoversio


title: Opel Speedster

text: Opel Speedster on Opelin vuonna 2001 markkinoille tuoma urheiluauto. Se on järeämpienkin urheiluautojen mallin mukaisesti takavetoinen ja keskimoottorinen. Speedster on toinen auto, jonka Opel on suunnitellut yhteistyössä brittiläisen Lotuksen kanssa (ensimmäinen oli Lotus Omega). Käytännössä Speedster on lähes identtinen Lotus Elisen kanssa, ulkokuorta, moottoreita ja voimansiirtoa lukuun ottamatta.


title: Opel Speedster

text: Britanniassa Speedster tunnetaan nimellä Vauxhall VX220.


title: Opel Speedster

text: Alkuperäisen Speedsterin voimanlähteenä toimii 16-venttiilinen 2,2-litrainen ECOTEC-moottori, joka tuottaa tehoa jopa 147 hv @ 5800 rpm. 850-kiloinen Speedster kiihtyy tällä moottorilla 0-100 km/h 5,9 sekunnissa ja aina 220 km/h asti.


title: Opel Speedster

text: Vuonna 2003 markkinoille tuli myös 2,0-litrainen turbomoottori, jolla vastaavat luvut ovat 4,9 sekuntia ja 243 km/h. Tehoa tässä moottorissa on tasan 200 hv.


title: Kumanovo

text: Kumanovo () on kaupunki Makedonian tasavallan pohjoisosassa pääkaupunki Skopjen koillispuolella. Kaupungissa on 115 894 asukasta (vuonna 2010). Kumanovo sijaitsee Žegligovon alueella Kumanovon laaksossa vuorten ympäröimänä. Kaupungin nimen uskotaan tulleen turkkilaisilta kumaaneilta, jotka asuivat alueella 1100–1200-luvuilla.


title: Kumanovo

text: Kumanovo on tärkeä metalli- ja tekstiiliteollisuuden keskus, ja rautatie yhdistää sen Skopjeen ja Serbiaan. Ensimmäiset maininnat kaupungista ovat 1500-luvulta, jolloin Kumanovosta tuli alueensa hallinnollinen keskus. Kumanovo tunnetaan legendaarisen vallankumousjohtajan Petre Vojničkin eli Karpošin kotikaupunkina. Hänen turkkilaisia vastaan vuonna 1689 järjestämänsä Karpoš-kapinan jälkeen Kumanovo taantui. Toisen maailmansodan jälkeen Kumanovo on teollistunut ja kasvanut nopeasti. Kaupungin alueella on useita kirkkoja ja luostareita ja sen ympäristössä esihistoriallisia monumentteja, kuten Kokinon 4000 vuotta vanha megaliittinen observatorio.


title: Kumanovo

text: 9. toukokuuta 2015 kaupungissa käydyissä taisteluissa kuoli 22, joista kahdeksan poliiseja. Yhteenotoista asetettiin syytteeseen terrorismista 30, joista 18 oli albaaneja Kosovosta.


title: Viron jalkapallomaajoukkue

text: Viron jalkapallomaajoukkue () edustaa Viroa kansainvälisissä jalkapallon maajoukkuekilpailuissa. Joukkuetta hallinnoi Viron jalkapalloliitto.


title: Viron jalkapallomaajoukkue

text: Viro pelasi maaotteluita jo vuonna 1920, mutta vuoden 1940 jälkeen neuvostomiehityksen aikana maalla ei ollut maajoukkuetta. Vasta Neuvostoliiton romahdettua vuonna 1991 Viro sai takaisin itsenäisyytensä ja jalkapallomaajoukkueensa. Uudelleenitsenäistymisensä jälkeen se pelasi Liettuaa vastaan Baltic Cupissa 15. marraskuuta 1991. Ensimmäinen FIFA:n tunnustama ottelu uuden itsenäistymisen jälkeen oli maalein 1-1 päättynyt kamppailu Sloveniaa vastaan 3. kesäkuuta 1992.


title: Viron jalkapallomaajoukkue

text: Baltian maiden itsenäistymisen jälkeen Viro oli niistä heikoin jalkapallomaa. Viro kuului niihin harvoihin Euroopan maihin, joissa jalkapallo ei ole ykköslaji. Se kärsi useita rökäletappioita karsintaotteluissa, mutta viime aikoina otteet ovat parantuneet ja Viro pystyy aika ajoin vakavasti haastamaan isompiaan. EM-kisojen 2004 karsintalohkossa Viro keräsi 8 pistettä yhtä monesta ottelusta. Se teki koko karsintojen aikana vain neljä maalia ja päästi omiinsa kuusi. MM-kisojen 2006 karsinnoissa se voitti karsintalohkonsa otteluista viisi, hävisi viisi ja pelasi kaksi tasapeliä. EM-kisojen 2008 karsinnassa Viro voitti Andorran kahdesti, pelasi kerran Makedonian kanssa tasan ja hävisi loput yhdeksän otteluaan.


title: Viron jalkapallomaajoukkue

text: Vuoden 2012 EM-kisojen karsinnoissa Viro selviytyi ainoana Baltian maana jatkokarsintoihin. Alkulohkonsa kymmenestä ottelusta se voitti viisi, pelasi kerran tasan ja hävisi neljä. Voiton joukkue sai kotiotteluista Färsaaria (2–1) ja Pohjois-Irlantia (4–1) vastaan sekä vierasotteluista Serbiaa (1–3), Sloveniaa (1–2) ja Pohjois-Irlantia (1–2) vastaan. Kotiottelu Serbiaa vastaan päättyi tasapeliin 1–1, ja vain Italialle Viro hävisi kahdesti (kotona 1–2, vieraissa 3–0). Viro sijoittui lohkossa toiseksi pisteen Serbiaa ja kaksi pistettä Sloveniaa edellä.


title: Viron jalkapallomaajoukkue

text: Virolaiset tutustuivat jalkapalloon Englannin merimiesten avulla 1900-luvun alussa, vaikka maa oli silti osana Venäjän keisarikuntaa. Maajoukkue muodostettiin Viron vapaussodan jälkeen (1918–1920). Se pelasi ensimmäisen ottelunsa 17. lokakuuta 1920 Helsingissä, joka päättyi Suomen 6–0 voittoon. Ottelu pelattiin ruohokentällä, joka oli ensimmäinen virolaisille. Viron jalkapalloliitto perustettiin 14. joulukuuta 1921 ja se liittyi FIFA:n jäseneksi yhdessä Jugoslavian, Latvian, Puolan, Tšekkoslovakian ja Uruguayn kanssa.


title: Viron jalkapallomaajoukkue

text: Viron ainoa osallistuminen suureen turnaukseen tapahtui vuoden 1924 olympialaisissa Pariisissa. Virolaisivat hävisivät heidän ainoan ottelunsa Yhdysvaltoja vastaan 1–0.


title: Viron jalkapallomaajoukkue

text: Viron liigan kausi kesti yleensä Toukokuun lopusta Syyskuuhun. Vuonna 1928 ensimmäinen Baltic Cup jalkapallotapahtuma pidettiin kaikkien kolmen valtioiden kanssa, se järjestettiin yhdeksän kertaa kyseisenä aikana. Neljä niistä pidettiin Latviassa, kaksi Virossa ja kolme Liettuassa.


title: Viron jalkapallomaajoukkue

text: Viron ensimmäinen maailmanmestaruuskilpailuiden karsintaottelu pidettiin 11. kesäkuuta 1933 Tukholmassa Ruotsissa. Ottelu päättyi Ruotsin 6–2 voittoon. Tämä ottelu oli myös maailman ensimmäinen maailmanmestaruuskilpailuiden karsintaottelu. Myöhemmin Ruotsi voitti myös Liettuan. Viron ja Liettuan välinen ottelu peruttiin, koska Ruotsi oli jo varmistanut voittonsa lohkossa. Viron ensimmäiset pisteet maailmanmestaruuskilpailuiden karsinnoista tulivat vuonna 1938, pelaamalla karsintaotteluita jo vuonna 1937, ja sijoittumalla täten kolmannelle sijalle turnauksessa. Tuolloin joukkueet halusivat pelata toisiaan vastaan kerran jokaisessa ryhmässä. Virolaiset olivat Lohko ykkösessä, yhdessä Saksan, Ruotsin ja Suomen kanssa. Heidän ensimmäisessä ottelussaan Ruotsia vastaan, joukkue meni 2–0 johtoon ennen kuin viittä minuuttia oli edes ehditty pelata. Viro kuitenkin menetti johtonsa ja hävisi ottelun Ruotsille lopulta lukemin 7–2. Tämän jälkeen oli ottelu Suomea vastaan jonka he voittivat lukemin 1–0 Richard Kuremaan tehtyä ottelun ainoan maalin 56. peliminuutilla. Karsinnat kuitenkin päättyivät 4–1 tappioon Saksaa vastaan, jolloin Virolaiset johtivat vielä puoliaikaan asti ottelua Georg Siimensonin tekemällä maalilla. Tämän seurauksena, Viro ei selviytynyt maailmanmestaruuskilpailujen lopputurnaukseen. Joukkue tuli kuitenkin vuoden 1934 karsintakierrokselle, joka oli ensimmäinen merkittävä saavutus, mutta vain Ruotsia vastaan pelattu 6–2 tappio johti siihen, että Liettuaa vastaan pelattava ottelu peruttiin merkityksettömänä ja näin ollen Ruotsi eteni maailmanmestaruuskilpailuihin.


title: Viron jalkapallomaajoukkue

text: Joukkueen suurin voitto tuli 26. heinäkuuta 1928, jolloin Viro kaatoi Liettuan lukemin 6–0 Tallinnassa, puolestaan suurin tappio tuli 11. elokuuta 1922 10–2 tuloksella Suomea vastaan. Toisen maailmansodan jälkeisistä seitsemästä päävalmentajasta, kolme on ollut Unkarilaisia. Yhteensä Viron maajoukkuetta on valmentanut neljä ulkomaalaista päävalmentajaa (kolme Unkarilaista ja yksi Itävaltalainen). Ensimmäinen Virolainen päävalmentaja oli Albert Vollrat, joka tuli joukkueeseen vuonna 1932. Valmentajat saattoivat myös pelata joinakin kausina, joka määräytyi heidän oman maan jalkapalloliittonsa mukaan.


title: Viron jalkapallomaajoukkue

text: Joukkueen pelaajista suurin osa oli Tallinnan joukkueista, joita olivat esimerkiksi TJK, Sport, Kalev ja Tallinna Estonia. Joukkueen eniten otteluita pelannut pelaaja oli maalivahti Evald Tipner (67) ja kenttäpelaajista Eugen Einmann (65), Eduard Ellman-Eelma (58) ja Karl-Rudolf Silberg-Sillak (52). Parhaimpia maalintekijöitä olivat Ellman-Eelma (21 maalia 65 ottelussa), Richard Kuremaa (18/42), Arnold Pihlak (17/44), Georg Siimenson (14/42) and Friedrich Karm (9/13), jotka kuuluvat Viron 10 kaikkien aikojen parhaiden maalintekijöiden joukkoon. Pelaajat saivat pientä palkkaa heidän osallistumisistaan – 5 Viron kruunua vuonna 1938. Baltic turnauksessa voitto oli 50 euroa.


title: Viron jalkapallomaajoukkue

text: 18. heinäkuuta 1940 joukkue pelasi ensimmäisen virallisen ottelun ollessaan itsenäisenä valtiona yli puolen vuosisadan ajan. Ottelu pelattiin Kadrioru Stadionilla ja se päättyi Viron 2–1 voittoon Latviasta.


title: Viron jalkapallomaajoukkue

text: Neuvostomiehityksen jälkeen elokuussa 1940, maajoukkue loppui kokonaan. Saksan valtauksen aikana (1941–1944), joukkue herätettiin henkiin ja se pelasi kaksi epävirallista ystävyysottelua (Riiassa 0–4 ja Tallinnassa 1–8), mutta vain muutamia pelaajia osallistui joukkueeseen, jotka olivat pelanneet myös ennen sotaa edeltävällä aikakaudella. Kun Neuvostoliiton joukot hyökkäsivät Viroon uudelleen, niin joitakin parhaita jalkapalloilijoita (Richard Kuremaa, Elmar Tepp, Valter Neeris, jne.) lähtivät liikkeelle; jotkut pakenivat länteen. Monet entiset maajoukkuepelaajat (Arnold Pihlak, Arnold Laasner, jne.) olivat Viron maajoukkueen Geislingenin pakolaisleirillä.


title: Viron jalkapallomaajoukkue

text: Viron seurajoukkueet nimettiin uudelleen 1940-luvun toisella puolikkaalla ja perinteet alkoivat haalistua. Uno Piirin mukaan, ensimmäinen maajoukkueen päävalmentaja Viron uudelleen itsenäistymisen jälkeen oli syy jalkapallon kaatumiseen yhteiskunnassa oli kyvyttömyys luoda kilpailukykyisiä unionin tasolla olevia joukkueita, näin ollen yleisö laski ja muun urheilun suosiminen alkoi. Viron SNT oli tällöin edustava maajoukkue, mutta se ei kuitenkaan miehityksen vuoksi ottanut osaa tuona aikana kansainvälisiin kilpailuihin. Vuosien 1948–1976 aikana, Baltic Cup järjestettiin 19 kertaa, jossa Valko-Venäjän SNT voitti muutaman kerran ja Viron SNT viisi kertaa. Vuosina 1969–1982, Viro oli ainoa Neuvostoliiton valtio, joka ei osallistunut Neuvostoliiton jalkapallosarjaan. 1970-luvun aikana, peli menetti suosiotaan Virossa ja urheililijat olivat suurimmaksi osaksi venäläisiä.


title: Viron jalkapallomaajoukkue

text: Viron jalkapalloelämä käynnistettiin uudelleen 1970-luvun puolivälissä Roman Ubakiven toimesta, joka aloitti Viron kielikoulutuksen ryhmissä. Merkittävin joukkue oli Lõvid (Leijonat) vuosina 1980–1999, jota valmentivat Ubakivi ja Olev Reim. Useat pelaajat, Mart Poom ja Martin Reim heidän joukossaan, liitettiin maajoukkueeseen myöhemmin. Yksikään Virolainen ei päässyt Neuvostoliiton maajoukkueeseen, mutta kaksi Ubakiven oppilasta, Ott Mõtsnik and Toomas Krõm, tekivät läpimurron nuorten joukkueessa.


title: Viron jalkapallomaajoukkue

text: Laulava vallankumous, harjoittaminen Viron itsenäisyyden palaamiseksi ja alueellisten jännitteiden päättämiseksi, löysi tiensä myös jalkapalloon. 18. heinäkuuta 1990, näytösottelu järjestettiin Kadriorgin stadionilla Viron ja Latvian jalkapalloilijoiden välillä. Viimeinen ottelu näiden kahden joukkueen välillä itsenäisinä oli pelattu 50 vuotta sitten. Periaate joukkueiden kokoonpanoissa oli kiistanalainen. 63 pelaaja käsitteli julkisesti (Päevaleht, 24. huhtikuuta 1990) huutamalla jalkapallon hallintoelimiä ainoastaan valitsemalla jälkeläisiä virolaisia ja jättämällä pois maahan palanneita virolaisia toisen maailmansodan jälkeen.


title: Viron jalkapallomaajoukkue

text: Viro sai takaisin itsenäisyytensä 20. elokuuta 1991, ja tuli sitten takaisin kansainväliseen jalkapalloon mukaan, kun joukkue teki debyyttinsä Liettuassa järjestetyssä Baltic Cupissa marraskuussa.


title: Viron jalkapallomaajoukkue

text:
Viron ainoa osallistuminen turnauksiin oli vuoden 1924 kesäolympialaisissa Pariisissa, jossa joukkue hävisi Yhdysvalloille. Joukkuetta oli valmentamassa unkarilainen Ferenc Konya, joka oli myös joukkueen ensimmäinen päävalmentaja. Yhdysvaltalaiset tekivät ottelussa vain yhden maalin 15. peliminuutilla, jonka teki rangaistuspotkusta Andy Straden. Virolaiset saivat myös rangaistuspotkun 68. peliminuutilla, jonka Elmar Kaljot kuitenkin laukoi ylätolppaan ja pallo ei näin ollen mennyt maaliin. Tappion jälkeen Yhdysvallat ja Viron olympiajoukkue jäivät vielä Pariisiin kolmeksi viikoksi pelatessaan ystävyysotteluita muita maajoukkueita vastaan.
Seuraavat pelaajat on valittu Euroopan-mestaruuskilpailuiden 2016 karsintoihin San Marinoa vastaan 14. kesäkuuta 2015.
"Ottelut ja maalit on päivitetty 14. kesäkuuta 2015 San Marinoa vastaan pelatun ottelun jälkeen."


title: Viron jalkapallomaajoukkue

text: Muut viimeisten 12 kuukauden aikana pelattuihin maaotteluihin nimetyt maajoukkueuraansa jatkavat pelaajat:


title: Tka7

text:
Tka7 on alun perin VR:n käyttämä ratatyökoneiden kalustosarjatunnus. Sarjan yksiköt ovat nykyisin yleisimpiä radan kunnossapitotehtävissä toimivia ratatyökoneyksiköitä, ja niitä voi nähdä kaikilla Suomen rataosilla. Tka7-sarjaa on valmistettu yhteensä 80 kappaletta VR:n Kuopion konepajalla, ja ensimmäinen yksilö nro. 168 sai lisänimen "Simo" konepajan päällikön Simo Nummelinin mukaan. VR:n lisäksi sarjaa käyttää Helsingin metroa operoiva HKL-metroliikenne, jolla on kaksi Tka7-sarjan ratakuorma-autoa numeroilla 1 ja 3.
Sarjan kaikissa koneissa on nosturi, ja ne voidaan varustaa lumenpoistotehtäviä varten Saalastin valmistamalla hydraulisesti ohjatulla Lumikko-lumiauralla. Tka7:n paino on 28 tonnia.


title: Tka7

text: Tka7-sarjan ratakuorma-autot on tarkoitettu radan kunnossapitotehtäviin liittyviin kalustonsiirtoihin. Sarjan huippunopeus on 80 km/h.


title: Tka7

text:
Museoitu 3 kpl
168 Haapamäen museoveturiyhdistys Haapamäki
198 Keitele-museo Suolahti
231 Porha Oulu


title: Kaspijsk

text: Kaspijsk (, lakiksi Ккасппи, dargiksi, lezgiksi ja avaariksi Каспийск) on kaupunki Dagestanin keskiosassa Venäjän federaatiossa. Se sijaitsee Kaspianmeren rannalla noin 18 kilometriä kaakkoon pääkaupungista Mahatškalasta.


title: Kaspijsk

text: Kaspijsk perustettiin vuonna 1932 nimellä Dvigatelstroi (). Vuonna 1947 siitä tuli kaupunki ja samalla nimi muutettiin muotoon Kaspijsk.


title: Sansibarin sota 1896

text: Sansibarin kapina, joka tunnetaan myös nimellä Englannin ja Sansibarin sota, käytiin 27. elokuuta 1896. Se kesti vain 38 minuuttia (tai lähteestä riippuen 40 tai 45 minuuttia) ja se lasketaan usein kaikkien aikojen lyhyimmäksi sodaksi.


title: Sansibarin sota 1896

text: Sansibar on saari Intian valtameressä Tansanian edustalla. Saari oli ollut omanilaisten sulttaanien hallussa vuodesta 1698. Sulttaani Majid bin Said julisti saaren itsenäiseksi Omanista vuonna 1858, ja maa sai Ison-Britannian tunnustuksen. Britit pitivät ystävällismielistä yhteistyötä yllä Sansibarin kanssa, mutta jännitystä alueelle toi Saksan kiinnostus alueen kauppaoikeuksista. Sansibarin sulttaani oli antanut aiemmin Sansibarin hallinnassa olleen Kenian briteille ja Tansanian saksalaisille. Saaren arabiylimystö oli tyytymätön näihin ratkaisuihin, sillä se tarkoitti heidän omien kauppatulojensa pienenemistä.


title: Sansibarin sota 1896

text: Välit Britanniaan tiivistyivät, kun Ali bin Said nousi sulttaaniksi ja lopetti orjien myynnin ulkomaille. Said nimitti Englannin pääministerin myös Sansibarin hallituksen johtajaksi, ja hänellä oli veto-oikeus sulttaanin päätöksiin. Sansibarista tuli Britannian protektoraatti. Siirtomaihin liittyvät Saksan ja Englannin jännitteet laukesivat, kun maat kirjoittivat Helgolandin-Zanzibarin sopimuksen, jolla Itä-Afrikka jaettiin vaikutuspiireihin. Saksa sai Tansanian, mutta britit saivat enemmän vaikutusvaltaa Sansibarissa.


title: Sansibarin sota 1896

text: Sota puhkesi, kun sulttaani "Hamad bin Thuwaini", joka oli tehnyt mielellään yhteistyötä brittien kanssa, kuoli 25. elokuuta, ja hänen veljenpoikansa "Khalid bin Bargash" kaappasi vallan itselleen. Toinen vallantavoittelija, Hamud bin Muhammad, oli mieluisempi siirtomaaisännille, koska tämän arveltiin olevan helpompi yhteistyökumppani. Niinpä britit käskivät Khalid bin Bargashin luopua vallasta. Khalid kieltäytyi ja pani sen sijaan liikekannalle armeijansa, jonka muodosti 2 800 miestä ja entinen sulttaanin sotalaiva H.H.S Glasgow, joka oli ankkurissa satamassa. Sansibarin armeijaan liittyi myös askarisotilaita, ja näin sulttaanin armeija sai käyttöönsä myös Maxim-konekivääreitä. Lisäksi sulttaanilla oli saksalaisten heille antamia kenttätykkejä. Samaan aikaan kun Bargashin joukot linnoittivat palatsia, brittilaivaston viisi alusta asettautuivat satamaan palatsin edustalle, ja merijalkaväki astui maihin.


title: Sansibarin sota 1896

text: Sulttaani yritti viime hetkellä neuvotella rauhasta Yhdysvaltojen edustajan välityksellä. Brittilaivaston alukset avasivat tulen 27. elokuuta aamulla kello yhdeksältä, sen jälkeen, kun brittien asettama takaraja oli mennyt umpeen. Tykistökeskityksen kestäessä H.H.S Glasgow ampui kohti brittejä Gatling-tykeillään. Tykistökeskitys päättyi 45 minuutin kuluttua, kun H.H.S. Glasgow oli uponnut; sen koko miehistö pelastettiin brittien aluksiin. Samaan aikaan päättyivät myös tulitaistelut maihin nousseiden brittiläisten ja sulttaanin joukkojen välillä palatsin luona.


title: Sansibarin sota 1896

text: Noin 500 sansibarilaista menetti henkensä pommituksessa, sotilaiden määrää tästä luvusta ei tiedetä. Brittien HMS Thrush -laivalla oli yksi loukkaantunut. Pommituksen jälkeen saarella syntyi kaaos, ja britit joutuivat siirtämään joukkoja Mombasasta saarelle. Khalid pakeni Saksan suurlähetystöön ja hänet otettiinkin vastaan. Britit yrittivät neuvotella Khalidin luovuttamisesta, mutta saksalaiset eivät suostuneet, vaan SMS Seeadler haki sulttaanin Dar es Salaamiin, missä hän jäi brittien haltuun ensimmäisessä maailmansodassa vuonna 1916. Sulttaanikunta sai jatkua ainoastaan sen takia, että järjestelmä tuli halvemmaksi kuin maan alistaminen suoraan kruunulle, vaikkakin voidaan sanoa, että maa oli käytännössä Englannin siirtomaa heti sodan jälkeen.


title: Casu marzu

text: Casu marzu (sardiniaksi "mätä juusto", tunnetaan myös nimellä "casu fràzigu") on sardinialainen lampaan- tai lehmänmaidosta valmistettu juusto, jossa on eläviä "Piophila casei" -juustokärpäsen toukkia.


title: Casu marzu

text: Kärpästen toukkia käytetään juuston valmistuksessa eri puolilla Välimerta esimerkiksi Korsikalla, Piemontessa ja Lombardiassa, mutta se on liitetty etenkin sardinialaisiin juustoihin. Sardiniassa kärpäsen saastuttamaa juustoa kutsutaan nimellä "casu marzu" tai "casu fràzigu". Juuston makua on kuvailtu pistäväksi. Juusto syödään ennen toukkien koteloitumista. Jos toukat ovat kerenneet koteloitua juustoon on muodostunut ammoniakkia ja hiilidioksidia sen sisällön samalla nesteytyessä, sekä sen hajun ja maun muuttuessa samalla pahaksi. Joskus on tapana tappaa juustossa olevat toukat esimerkiksi pitämällä juustoa jääkaapissa tai tukehduttamalla ne muovipussilla. Usein juusto syödään kuitenkin elävien toukkien kera, mikä saattaa olla haitallista terveydelle. Suolistoon päätyneet toukat voivat aiheuttaa esimerkiksi kipua, pahoinvointia ja ripulia.


title: Casu marzu

text: Euroopan unionin hygienialainsäädännön takia juustoa ei saa tuottaa kaupallisesti, mutta sitä myydään mustassa pörsissä usein kovaan hintaan.


title: FC Dallas

text: FC Dallas on yhdysvaltalainen jalkapalloseura, joka pelaa Major League Soccer -liigassa (MLS). Seura tunnettiin alun perin, vuoteen 2004 saakka, nimellä Dallas Burn. Seura on pelannut elokuusta 2005 lähtien kotiottelunsa FC Dallas Stadiumilla Friscossa Texasissa. Aiemmin seuran kotistadionina oli Cotton Bowl -stadion Dallasissa, lukuun ottamatta kautta 2003, jolloin kotiottelut pelattiin Southlaken kaupungissa sijaitsevalla Dragon Stadiumilla.


title: FC Dallas

text: FC Dallas pelasi ensimmäisen kautensa MLS:ssä vuonna 1996 ja oli yksi liigan perustajaseuroista. Seura on kuulunut kausina 1996–1999 ja vuodesta 2002 eteenpäin liigan läntiseen konferenssiin. Kausina 2000 ja 2001 MLS:ssä kokeiltiin jakoa kolmeen konferenssiin, jolloin seura kuului lyhytikäiseksi jääneeseen keskiseen konferenssiin. FC Dallasin paras saavutus MLS:ssä on kaudelta 2010. Tuolloin se ylsi liigan mestaruusotteluun MLS Cupiin, jossa Colorado Rapids oli kuitenkin vahvempi maalein 2–1. Vuonna 2006 FC Dallas sijoittui runkosarjassa konferenssinsa ensimmäiseksi, mutta pudotuspelien puolivälierissä Colorado pudotti joukkueen jatkosta.


title: FC Dallas

text: Lamar Hunt U.S. Open Cupissa seura on voittanut mestaruuden kerran, vuonna 1997, jolloin se voitti loppuottelussa D.C. Unitedin rangaistuspotkukilpailun jälkeen. Lisäksi seura on ollut kahdesti cupin loppuottelun häviävänä osapuolena, vuonna 2005, jolloin se hävisi loppuottelussa Los Angeles Galaxylle maalein 0–1, ja 2007, jolloin joukkue hävisi New England Revolutionille maalein 2–3.


title: FC Dallas

text: Vuodesta 2001 Dallas ja Chicago Fire ovat kilpailleet keskenään Brimstone Cupin voitosta. Palkinto menee vuosittain sille joukkueelle, joka kerää enemmän pisteitä seurojen keskinäisistä otteluista. Vuodesta 2006, kun MLS:ään tuli toinen texasilaisseura Houston Dynamo, enemmän pisteitä FC Dallasin ja Dynamon keskinäisistä otteluista saanut seura on saanut kauden päätteeksi säilytettäväkseen El Capitániksi nimetyn kanuunan.


title: Hayley Wickenheiser

text: Hayley Wickenheiser (s. 12. elokuuta 1978 Shaunavon, Saskatchewan, Kanada) on kanadalainen uransa jo päättänyt jääkiekkoilija ja olympiavoittaja. Häntä pidetään yleisesti maailman parhaana naisjääkiekkoilijana.


title: Hayley Wickenheiser

text: Wickenheiser on voittanut Kanadan joukkueessa neljä jääkiekon olympiakultaa (2002 Salt Lake Cityssä, 2006 Torinossa, 2010 Vancouverissa ja 2014 Sotšissa) sekä olympiahopeaa (1998 Naganossa). Hänellä on myös seitsemän MM-kultaa ja viisi MM-hopeaa. Vuoden 2000 Sydneyn olympialaisissa hän pelasi myös Kanadan softball-joukkueessa.


title: Hayley Wickenheiser

text: Hayley Wickenheiser valittiin Kansainvälisen olympiakomitean urheilijajäseneksi Sotšin talvikisoissa helmikuussa 2014 seuraavaksi kahdeksaksi vuodeksi.


title: Hayley Wickenheiser

text: Hayley Wickenheiserin serkku, jo edesmennyt Doug Wickenheiser, oli Montreal Canadiensin varaamana NHL:n ykkösvaraus vuoden 1980 varaustilaisuudessa.


title: Hayley Wickenheiser

text: Tammikuussa 2003 Wickenheiser liittyi Suomen jääkiekon kolmannella sarjatasolla eli Suomi-sarjassa pelanneeseen miesten joukkueeseen Kirkkonummen Salamoihin. 11. tammikuuta 2003 hänestä tuli ensimmäinen naispelaaja, joka pelasi jääkiekkoa miesten sarjassa ammattilaisena. Wickenheiser syötti ottelussa yhden maalin – ja teki yhden maalin omaan verkkoon. Ottelua seurasi 1200 katsojaa, Kirkkonummen jäähalli Varuboden-areena oli viimeiseen paikkaan täynnä, sekä 84 toimittajaa yhdeksästä maasta. Paikalla oli muun muassa kanadalainen televisiokanava, joka lähetti ottelun kokonaisuudessa.


title: Hayley Wickenheiser

text: Wickenheiser pelasi Salamoissa kaikkiaan 23 ottelua ja teki kaksi maalia ja antoi kymmenen syöttöä. Hänen aloitusprosenttinsa oli sarjan paras. Salamoiden noustua Mestikseen Wickenheiser sai hyvin vähän jääaikaa, koska valmennusjohto piti hänen fysiikkaansa riittämättömänä ylemmälle sarjatasolle. Wickenheiser pelasi viimeisen pelinsä Salamoissa 12. marraskuuta 2003.


title: Hayley Wickenheiser

text: Tammikuussa 2017 Wickenheiser ilmoitti uransa saavuttaneen päätepisteensä ja aloittavansa lääketieteen opinnot.


title: Hayley Wickenheiser

text: Elokuussa 2018 Wickenheiser palkattiin Toronto Maple Leafsin organisaatioon pelaajakehityksen apulaisjohtajaksi.


title: Ruotsin korkein oikeus

text: Ruotsin korkein oikeus () on Ruotsin korkein oikeusaste ja viimeinen aste kaikissa siviili- ja rikosasioissa. Se toimii rinnakkaisena korkeimman hallinto-oikeuden kanssa. Jotta oikeusjuttu päätyisi käsiteltäväksi korkeimpaan oikeuteen, siitä tulee olla tuomio jossakin Ruotsin kuudesta hovioikeudesta, jolloin voidaan hakea muutoksenhakuoikeutta. Muutoksenhakulupa myönnetään yleensä ainoastaan, jos korkein oikeus haluaa käsitellä juttua ennakkotapauksena. Korkeimman oikeuden tuomio on lopullinen, eikä siihen voi hakea muutosta. Ruotsin korkein oikeus kokoontuu Tukholmassa.


title: Ruotsin korkein oikeus

text: Muinoin Ruotsin valtakunnassa kuninkaalla oli kaikki päätäntävalta oikeusasioissa. Vuonna 1614 kuningas Kustaa II Aadolf antoi kuitenkin Svean hovioikeudelle vallan julistaa tuomiot hänen nimissään. Kuningas perusti valtaneuvoston, joka toimi samalla sekä ylimpänä tuomioistuimena että hallituksena, ja neuvostolta saattoi hakea muutosta hovioikeuden tuomioihin. Valtaneuvosto toimi paljolti kuninkaan määräysvallassa.


title: Ruotsin korkein oikeus

text: Yksinvaltiaana hallinnut Kustaa III lakkautti valtaneuvoston ja perusti vuonna 1789 Ruotsin korkeimman oikeuden. Korkeimmasta oikeudesta tuli näin riippumaton oikeusaste 19. toukokuuta 1789. Oikeudessa oli aluksi kaksitoista jäsentä, joista korkeintaan kahdeksan oli kerrallaan päättämässä yhdestä asiasta. Lain mukaan kuninkaalla oli oikeudessa kaksi ääntä sekä tasatilanteessa ratkaiseva ääni, mutta kuninkaat eivät koskaan käyttäneet äänioikeuttaan, lukuun ottamatta yhtä tapausta korkeimman oikeuden satavuotispäivänä. Uuden hallitusmuodon säätämisen jälkeen korkein oikeus lakkasi vuonna 1975 antamasta tuomioitaan kuninkaan nimissä.


title: Ruotsin korkein oikeus

text: Korkeimman oikeuden eri vaiheissa sen jäsenmäärä ja toimintavat ovat muuttuneet jonkin verran. 1800-luvun aikana oikeudesta tehtiin entistä riippumattomampi lakiasäätävistä hallinnon aloista. Niinpä vaikka Ruotsin hallitus nimittääkin tuomarit, se ei voi sekaantua heidän päätöksiinsä, eikä valtiopäivillä ole korkeimman oikeuden asioissa määräysvaltaa. Merkittävin toiminnan muutos tapahtui vuonna 1909, kun juttumäärän kasvaessa korkein hallinto-oikeus ("Regeringsrätten", nyk. högsta förvaltningsdomstolen) ja lakineuvosto ("Lagrådet") erotettiin omiksi elimikseen. Näin korkeimman oikeuden alaksi jäivät nimenomaan siviili- ja rikosasiat.


title: Ruotsin korkein oikeus

text: Tuomioistuin kokoontui aikoinaan Tukholman kuninkaanlinnassa, nykyään Bonden palatsissa Tukholman vanhassa kaupungissa. Korkeimmassa oikeudessa on tätä nykyä kuusitoista jäsentä. Jäseniä on vuoden 1809 hallintomuodosta alkaen kutsuttu nimellä "oikeusneuvos" (). Oikeusneuvosten vähimmäismääräksi on päätetty neljätoista.


title: Opel Frontera

text: Opel Frontera on Opelin vuosina 1990–2003 valmistama versio Isuzu Wizardista. Sitä rakennettiin entisellä Bedfordin tehtaalla Lutonissa Isossa-Britanniassa, mutta myöhemmin vuonna 1998 tuotanto siirrettiin Ellesmere Portin tehtaalle, jossa tehdään Vauxhallin malleja, muun muassa Vauxhall Astraa.


title: Noble patria, tu hermosa bandera

text: Noble patria, tu hermosa bandera (”Kunniakas isänmaa, sinun kaunis lippusi”) on Costa Rican kansallislaulu. Laulun sävelsi Costa Rican armeijan orkesterin kapellimestari Manuela Maria Gutiérrez maan presidentin pyynnöstä vuonna 1853. Laulu esitettiin ensi kerran kyseisen vuoden kesäkuun 11. päivänä, kun maahan akkreditoidut Yhdysvaltain ja Ison-Britannian suurlähettilään kävivät jättämässä nimityskirjansa maan presidentille. José María Zeledón Brenes kirjoitti lauluun sanat 1903. Vaikka sekä laulun sanat että sen sävel olivat yleisessä käytössä, julistettiin Noble patria, tu hermosa bandera virallisesti maan kansallislauluksi vasta vuonna 1949.


title: Noble patria, tu hermosa bandera

text:
Noble patria tu hermosa bandera
Expresión de tu vida nos da:
Bajo el límpido azul de tu cielo
Blanca y pura descansa la paz.
En la lucha tenaz de fecunda labor
Que enrojece del hombre la faz,
Conquistaron tus hijos, labriegos sencillos,
Eterno prestigio, estima y honor,
eterno prestigio, estima y honor.
¡Salve oh tierra gentil!
¡Salve oh madre de amor!
Cuando alguno pretenda tu gloria manchar,
Verás a tu pueblo, valiente y viril
La tosca herramienta en arma trocar.
¡Salve patria! tu pródigo suelo
Dulce abrigo y sustento nos da;
Bajo el límpido azul de tu cielo
¡Vivan siempre el trabajo y la paz!"


title: Noble patria, tu hermosa bandera

text:
Kunniakas isänmaa, sinun kaunis lippusi
ilmaisee meille sinun elämäsi:
sinun kirkkaan sinisen taivaasi alla
vallitsee rauha, valkea ja puhdas.
Uuvuttavalla, mutta hedelmällisellä uurastuksella,
joka saa miesten kasvot loistamaan,
saivat sinun poikasi, yksinkertaiset talonpojat,
ikuisen ansion, maineen ja kunnian,
ikuisen ansion, maineen ja kunnian.
Terve, oi ihana maa!
Terve, oi rakastava äiti!
Jos joku yrittäisi tahrata kunniaasi,
tulet näkemään kansasi, jalona ja urhoollisena,
vaihtavan maataloustyökalunsa aseisiin.
Terve, oi isänmaa Sinun tuhlailevan antelias maaperäsi
antaa meille suloisen ravinnon ja suojan.
Sinun kirkkaan sinisen taivaasi alla
eläkööt aina työ ja rauha!


title: Sergei Aksakov

text: Sergei Timofejevitš Aksakov (1. lokakuuta 1791 Ufa – 12. toukokuuta 1859 Moskova) oli venäläinen kirjailija, joka muistetaan puoliomaelämäkerrallisista tarinoistaan, jotka kertovat maanomistajan perhe-elämästä, metsästyksestä ja kalastuksesta sekä perhosten keräilystä. Hän opiskeli Kazanin yliopistossa ja osti Abramtsevon kartanon vuonna 1843. Siitä tuli sen ajan älymystön kohtauspaikka, jossa monet runoilijat ja kirjailijat kohtasivat toisiaan. Vieraisiin kuuluivat Nikolai Gogol ja Ivan Turgenjev.


title: Sergei Aksakov

text: Sergei Aksakovin poikia olivat Konstantin ja Ivan Aksakov, joista molemmista tuli slavofiilisiä toimittajia ja kirjailijoita.


title: Daniel Agger

text: Daniel Munthe Agger (s. 12. joulukuuta 1984) on ammattilaisuransa lopettanut tanskalainen jalkapalloilija. Agger toimi uransa varrella myös Tanskan maajoukkueen kapteenina ja pelasi kaikkiaan 75 maaottelua, joissa hän teki 12 maalia.


title: Daniel Agger

text: Agger aloitti uransa Rosenhøj BK:ssa ja pelasi Brøndbyn nuorisojoukkueissa ennen nousuaan seuran edustusjoukkueeseen vuonna 2004. Hän vakiinnutti pian paikkansa Brøndbyn avauksessa ja voitti seurassa kaudella 2004-2005 sekä Tanskan liiga- että cup-mestaruuden. Hyvien esitystensä ansiosta hän sai kutsun myös Tanskan maajoukkueeseen. Maajoukkueessa hän debytoi 2. kesäkuuta 2005 tulokseen 1–0 päättyneessä ystävyysottelussa Suomea vastaan.


title: Daniel Agger

text: 12. tammikuuta 2006 Agger teki neljän ja puolen vuoden sopimuksen Liverpoolin kanssa. Agger siirtyi Liverpooliin 5,8 miljoonalla punnalla, mikä oli tuolloin suurin summa minkä seura oli koskaan maksanut puolustajasta. Agger vei kaudella 2007–2008 Sami Hyypiän pelipaikan toisena topparina Liverpoolin puolustuksessa.


title: Daniel Agger

text: Liverpoolin palkattua uudeksi managerikseen Roy Hodgsonin kauden 2010-2011 alussa Aggerin peliaika alkoi huomattavasti vähentyä, eikä hän enää ollut useinkaan aloituskokoonpanoissa. Liverpoolin huonon menestyksen takia Hodgsonin tilalle palkattiin tammikuussa 2011 seuralegenda Kenny Dalglish, jonka alaisuudessa Agger alkoi saada yhtä paljon peliaikaa kuin ennen.


title: Daniel Agger

text: Elokuussa 2014 Agger siirtyi takaisin kasvattajaseuraansa Brøndbyhyn kolmella miljoonalla punnalla.


title: Daniel Agger

text: Brøndby


title: Daniel Agger

text: Liverpool


title: Daniel Agger

text: Henkilökohtaiset


title: A-klinikkasäätiö

text: A-klinikkasäätiö on vuonna 1955 perustettu järjestö ja palveluntuottaja. Sen toiminnan tavoitteena on vähentää päihdehaittoja ja muita psykososiaalisia ongelmia.


title: A-klinikkasäätiö

text: A-klinikkasäätiö kehittää päihde- ja mielenterveystyötä, harjoittaa tutkimusta, tarjoaa sähköisiä palveluita ja julkaisee päihdetyön erikoislehteä Tiimiä. Sähköiset palvelut tavoittavat yli 210 000 kävijää kuukausittain. A-klinikkasäätiön Päihdelinkki on Suomen suosituin päihde- ja riippuvuusaiheinen verkkopalvelu.


title: A-klinikkasäätiö

text: Säätiön palvelutuotanto siirtyi sen kokonaan omistamaan A-klinikka Oy:hyn vuoden 2018 alussa. Toiminnan tuotot palautuvat A-klinikkasäätiön tarkoituksen mukaisesti suomalaisen päihde- ja mielenterveystyön kehittämiseen.


title: A-klinikkasäätiö

text: A-klinikkasäätiö toimii voittoa tavoittelematta. Järjestölähtöinen toiminta rahoitetaan pääasiassa Sosiaali- ja terveysjärjestöjen avustuskeskuksen avustuksilla.


title: A-klinikkasäätiö

text: A-klinikkasäätiö perustettiin 10.10.1955. Sen perustajayhteisöjä olivat Oy Alko Ab, Alkoholitutkimussäätiö, Suomalainen Lääkäriseura Duodecim, Finska Läkaresällskapet rf, Kansan Raittiusapu (sulautunut toiseen järjestöön), Sosiaali- ja terveysturvan keskusliitto, Kirkkopalvelut ry, Suomen Kirkon Sisälähetysseura ry, Suomen Kuntaliitto, Suomen Lääkäriliitto, Suomen Mielenterveysseura, Suomen Punainen Risti, Suomen Raittiusjärjestöjen liitto (lakkautettu), Työterveyslaitos (nykyinen edustaja Kuntoutussäätiö), VAK ry ja Väestöliitto.


title: A-klinikkasäätiö

text: Ensimmäiset A-klinikat avattiin Vaasassa ja Helsingissä jo vuodenvaihteessa 1953–54. A-klinikat perustettiin avohuollon hoitopaikoiksi vastapainoksi valtion silloiselle holhous- ja kontrollipainotteiselle alkoholistihuollolle ja alkoholistien lakisääteiselle laitoshuollolle. Vaasan ja Helsingin kokeiluklinikat jatkoivat toimintaansa A-klinikkasäätiön hallinnassa. Vuonna 1957 avattiin A-klinikat Lahteen, Tampereelle ja Turkuun. Ensimmäiset katkaisuhoitoasemat perustettiin 1969. Ensimmäiset nuorisoasemat aloittivat toimintansa Helsingissä, Jyväskylässä, Kotkassa, Tampereella ja Turussa 1970. Lakiuudistus vuoden 1975 alusta mahdollisti kunnallisen A-klinikkaverkoston kehittämisen, ja osa A-klinikkasäätiön yksiköistä kunnallistui.


title: A-klinikka

text: A-klinikka tuottaa päihde- ja mielenterveyspalveluja kunnille ja kuntayhtymille, työterveyshuoltoon, yrityksille ja yksityisasiakkaille. A-klinikka Oy:n palveluissa työskentelee 500 alan ammattilaista.


title: A-klinikka

text: A-klinikka Oy on A-klinikkasäätiön omistama yritys, ja se on toiminut vuodesta 2016. A-klinikkasäätiön palvelutuotanto siirtyi yhtiöön vuoden 2018 alussa. Toiminnan tuotot palautuvat A-klinikkasäätiön tarkoituksen mukaisesti suomalaisen päihde- ja mielenterveystyön kehittämiseen.


title: A-klinikka

text: Suomalaisen Työn Liitto myönsi A-klinikka Oy:lle Avainlippu-tunnuksen syyskuussa 2018 ja Yhteiskunnallinen yritys -merkin lokakuussa 2018 .


title: A-klinikka

text: A-klinikalla on toimipisteitä seuraavilla paikkakunnilla: Espoo, Hamina, Helsinki, Hämeenlinna, Järvenpää, Kokemäki, Kotka, Kouvola, Lahti, Salo, Tampere ja Turku. Koko Suomea palvelevat Päihdesairaala, lastensuojelun sijaishuolto sekä verkkoterapia.


title: A-klinikka

text: A-klinikka Oy:n A-klinikat ja muut palvelut ovat päihde- ja mielenterveysongelmissa auttavia hoitopaikkoja. Palveluihin voivat tulla myös läheiset.


title: A-klinikka

text: Avopalveluihin kuuluvat A-klinikat, korvaushoitopalvelut, perhe- ja nuorten palvelut ja muut matalan kynnyksen palvelut, kuten terveysneuvontapisteet ja toimintakeskukset.


title: A-klinikka

text: A-klinikka Oy tarjoaa myös verkkoterapiaa, joka on ajasta ja paikasta riippumatonta. Verkkoterapia on tarkoitettu alkoholinkäytön vähentämiseen ja lopettamiseen.


title: A-klinikka

text: Ympärivuorokautista hoitoa tarjotaan A-klinikkayhteisöissä, vieroitushoitoyksiköissä, selviämisasemilla, lastensuojelun sijaishuollon palveluissa ja Päihdesairaalassa. A-klinikka Oy:llä on myös asumispalveluja.


title: A-klinikka

text: Ongelmien taustalla voi olla alkoholi, huumeet, lääkkeet tai jokin toiminnallinen riippuvuus, kuten pelaaminen. Hoito on luottamuksellista ja yksilöllistä.


title: A-klinikka

text: Social and Health Quality Service (SHQS) -laaduntunnustus kattaa kaikki A-klinikka Oy:n palvelut.


title: Sanssouci

text: Sanssouci on Fredrik II Suuren rakennuttama huvilinna Potsdamin liepeillä itäisessä Saksassa. Rakennus edustaa rokokoota, ja sitä kutsutaan usein ”Preussin Versailles’ksi”. Sen nimi tarkoittaa surutonta tai ’vailla huolen häivää’. Linna rakennettiin vuosina 1745–1747.


title: Sanssouci

text: Fredrik Vilhelm IV:n valtakaudella 1800-luvun keskivaiheilla Sanssoucin siipiosia laajennettiin ja muutettiin.


title: Sanssouci

text: Sanssoucin palatsin puistossa sijaitsevat muun muassa arkkitehti Johann Gottfried Büringin suunnittelema rokokootyylinen paviljonki ja kiinalaistyylinen keittiörakennus. Sanssouci puutarhoineen on ollut listattuna Unescon maailmanperintöluettelossa vuodesta 1990 lähtien.


title: Alaivuoret

text: Alaivuoret on 750 km pitkä, Tienšan-vuoriston läntisen jatkeen muodostava keskiaasialainen vuorijono Kirgisian ja Tadžikistanin rajamailla. Vuoriston länsipää ulottuu Uzbekistaniin. Sen nimi sekaantuu helposti Altaihin. Korkein huippu on 7134 metrin korkeuteen pistävä Pik Lenin, entinen Pik Kaufmann.


title: Alaivuoret

text: Kun Pik Lenin valloitettiin vuonna 1928, siitä tuli maailman korkein valloitettu vuori. Se piti ennätystä hallussaan kaksi vuotta, kunnes Jongsang valloitettiin vuonna 1930.


title: Brian Laudrup

text: Brian Laudrup (s. 22. helmikuuta 1969 Wien, Itävalta) on tanskalainen entinen jalkapalloilija. Pelipaikaltaan hän oli keskikenttäpelaaja.


title: Brian Laudrup

text: Brian Laudrup syntyi jalkapalloperheeseen, sillä hänen isänsä Finn ja veljensä Michael olivat myös jalkapalloilijoita. Hän aloitti ammattilaisuransa Brøndbyssä vuonna 1986 ja voitti seurassa Tanskan mestaruuden kahdesti (1987, 1988). 1989 hän siirtyi Saksaan Uerdingenin joukkueeseen, missä pelasi yhden kauden ennen siirtymistään mahtiseura Bayern Müncheniin. Kaudeksi 1992–1993 Laudrup siirtyi Italiaan Serie A:n Fiorentinaan, joka kuitenkin putosi Serie B:hen kauden päätteeksi. Seuraavaksi kaudeksi Laudrup siirtyi AC Milaniin, missä ei kuitenkaan saanut paljoakaan peliaikaa. 1994 hän siirtyi Skotlantiin Glasgow'n Rangersiin. Hän pelasi seurassa neljän kauden ajan ja voitti kolme Skotlannin mestaruutta (1995, 1996, 1997). Vuonna 1998 hän siirtyi Chelseaan, missä ei kuitenkaan pelannut montakaan ottelua ja oli kauden aikana myös lainassa FC Kööpenhaminassa. Kauden 1999–2000 hän pelasi Amsterdamin Ajaxissa ennen lopettamistaan 31-vuotiaana akillesjänneongelmien takia.


title: Brian Laudrup

text: Tanskan maajoukkueessa Laudrup debytoi 18-vuotiaana 18. marraskuuta 1987 0–1-tappioon päättyneessä ottelussa Saksan liittotasavaltaa vastaan. Hän pelasi Tanskan maajoukkueessa 1992 EM-kisoissa, missä se voitti Euroopan mestaruuden. Laudrup oli eräs joukkueen tärkeimmistä pelaajista, vaikka ei tehnytkään turnauksessa yhtään maalia. Hän pelasi maajoukkueessa myös 1996 EM-kisoissa ja 1998 MM-kisoissa. Kaikkiaan hän pelasi maajoukkueessa 82 ottelua ja teki 21 maalia. Laudrup on valittu Tanskan vuoden jalkapalloilijaksi neljästi, vuosina 1989, 1992, 1995, 1997, ja Skotlannin vuoden jalkapalloilijaksi vuosina 1995 ja 1997. Sittemmin hän on toiminut televisiokommentaattorina.


title: Brian Laudrup

text: Laudrup ja Peter Schmeichel ovat ainoat tanskalaiset pelaajat, jotka ovat voittaneet vuoden 1992 Euroopan-mestaruuden lisäksi Mestarien liigan.


title: Yhdysvaltain presidentinvaalit 1948

text: Yhdysvaltain vuoden 1948 presidentinvaaleissa istuva demokraattipresidentti Harry S. Truman sai vastaansa paitsi toisen pääpuolueen republikaanien Thomas Deweyn, myös kaksi demokraateista eronnutta ryhmittymää. Oikealta hänet haastoi Strom Thurmondin johtama Osavaltioiden oikeudet -puolue (ns. dixiecrats), joka ajoi rotuerottelun säilyttämistä etelävaltioissa, kun taas demokraattien sodanvastainen vasemmisto ryhmittyi Henry A. Wallacen edistyspuolueen (Progressive Party) taakse. Truman kuitenkin voitti ennustuksista huolimatta vaalit selvästi.


title: Kellomäki

text: Kellomäki () on kylä Karjalankannaksella Suomenlahden rannalla. Ennen toista maailmansotaa se kuului Terijoen kuntaan. Nykyään se on osa Pietarin kaupunkia. Hallinnollisesti se on yksi Kurortin piirin kunnallishallintoalueista.


title: Kellomäki

text: Kellomäestä muodostui 1900-luvun alussa suosittu kesänviettopaikka, kuten monesta muustakin Pietari–Viipurin-radan varrella olevasta kylästä. Vuonna 1916 huviloita oli 800. Tunnettuja kesänviettäjiä olivat muun muassa balettitanssija Matilda Kšesinskaja, kultaseppä Peter Carl Fabergé ja makeistehtailija George Borman. Suomen itsenäistyttyä vuonna 1917 Kellomäen suosio kesänviettopaikkana alkoi vähetä. Ennen talvisodan syttymistä 1939 Kellomäessä asui vakituisesti 167 perhettä.


title: Kellomäki

text: Alue jäi rauhansopimuksessa Venäjälle, ja Kellomäessä asui sodan jälkeen jonkin aikaa Neuvostoliiton tiedekeskuksen presidentti, kasvitieteilijä Vladimir Komarov, jonka mukaan kylän venäjänkieliseksi nimeksi muutettiin vuonna 1948 Komarovo. Sodan jälkeen siellä viettivät kesiään myös säveltäjä Dmitri Šostakovitš, runoilija Anna Ahmatova ja näytelmäkirjailija Jevgeni Schwarz. Kylän hautausmaalle on haudattu Ahmatova, säveltäjä Sergei Kurjohin ja kielitieteilijä Dmitri Lihatšov.


title: Aberdeen FC

text: Aberdeen Football Club on vuonna 1903 perustettu jalkapalloseura Aberdeenista, Skotlannissa. Joukkue pelaa Skotlannin korkeimmalla sarjatasolla Skotlannin Valioliigassa.


title: Aberdeen FC

text: Aberdeen Football Club syntyi, kun kolme pienempää aberdeenilaista urheiluseuraa, "Aberdeen", "Victoria United" ja "Orion" päättivät yhdistyä 20. maaliskuuta vuonna 1903. 14. huhtikuuta samana vuonna Aberdeen Football Club virallisesti perustettiin.


title: Aberdeen FC

text: Yhdistymisen seurauksena Aberdeen hätyytteli vakavissaan paikkaa korkeimmalla sarjatasolla. Kaudella 1904–1905 se pääsi 2. divisioonaan, missä se sijoittui seitsemänneksi, mutta pääsi tästä huolimatta 1. divisioonaan seuraavalle kaudelle.


title: Aberdeen FC

text: 1930-luvun puolivälissä joukkue ryhtyi käyttämään nykyään tunnettuja kokopunaisia peliasuja. Ensimmäisen suurvoittonsa se saavutti vuonna 1947, kun se eteni Skotlannin Cupin finaaliin ja kaatoi siellä Hibernianin maalein 2–1. Kaudella 1954–1955 joukkue voitti liigan mestaruuden ja asetti vakavan uhan Rangersin ja Celticin perinteisesti muodostamalle voimakaksikolle. Kesällä 1967 Aberdeen pelasi nimellä "Washington Whips" kauden Pohjois-Amerikassa United Soccer Association -nimistä liigaa, johon oli koottu joukkueita eri puolelta Eurooppaa.


title: Aberdeen FC

text: Vuonna 1970 voitti cupin finaalissa Celticin ja esitti myös jatkossa 1970-luvun mittaan vahvoja otteita. Tuohon aikaan joukkueen tärkeitä avainpelaajia olivat muiden muassa Joe Harper, Martin Buchan ja Zoltan Varga. Vuonna 1978 joukkueen manageriksi tuli Alex Ferguson, joka nosti seuran ennennäkemättömään menestykseen. Vuosien 1978–1986 välisenä aikana joukkue voitti kolme liigamestaruutta, neljä Skotlannin cupia, yhden Liigacupin, Euroopan cup-voittajien cupin sekä Europpan supercupin. Marraskuussa 1986 Ferguson siirtyi Manchester Unitediin ja seuran menestyskulku päättyi.


title: Aberdeen FC

text: Hetken aikaa managerina toimi tuntematon Ian Porterfield ennen kuin seuran peräsimeen astui kaksikko Alex Smith ja Jocky Scott. Heidän alaisuudessaan joukkue voitti kaudella 1989/1990 sekä Skotlannin cupin että Liigacupin. Joukkueen toistaiseksi viimeinen pokaali on kaudelta 2013/2014, jolloin se voitti historiansa viimeisen liigacupin.


title: Michael Laudrup

text: Michael Laudrup (s. 15. kesäkuuta 1964 Frederiksberg, Tanska) on tanskalainen jalkapallovalmentaja ja entinen pelaaja. Lokakuusta 2016 lähtien hän on toiminut qatarilaisen Al-Rayyanin päävalmentajana.


title: Michael Laudrup

text: Vuonna 2006 Tanskan jalkapalloliitto valitsi Laudrupin kautta aikain parhaaksi tanskalaiseksi jalkapalloilijaksi .


title: Michael Laudrup

text: Laudrup aloitti uransa KB:ssa ja pelasi Brøndbyssä ennen siirtymistään 18-vuotiaana vuonna 1982 Italian Serie A:han Juventukseen. Välissä hän oli kahden kauden ajan lainassa Laziossa.


title: Michael Laudrup

text: 1985 hyökkääjänä ja keskikentän pelintekijänä esiintynyt Laudrup palasi takaisin Juventukseen, missä pelasi aina vuoteen 1989 saakka. Hän voitti joukkueessa kaudella 1985–1986 Italian pääsarjamestaruuden ja 1985 Intercontinental Cupin. 1989 Laudrup siirtyi Johan Cruijffin valmentamaan tähtipelaajia vilisseeseen Barcelonaan, missä ylsi lukuisiin huippusaavutuksiin: neljään peräkkäiseen liigamestaruuteen sekä Espanjan cupin ja Euroopan cupin voittoon.


title: Michael Laudrup

text: Laudrup pelasi Tanskan maajoukkueessa 1984 EM-turnauksessa. Hän edusti Tanskaa myös 1986 MM- ja 1988 EM-kilpailuissa. Hän oli ehtinyt lopettaa maajoukkueuransa ennen 1992 EM-kilpailuja, joissa Tanska voitti Euroopan-mestaruuden. Pian kisojen jälkeen hän palasi takaisin maajoukkueeseen edustaen Tanskaa aina MM-kisoihin 1998 saakka pelaten kaikkiaan 104 ottelua ja tehden 37 maalia.


title: Michael Laudrup

text:
Kauden 1993–1994 jälkeen hän lähti Barcelonasta jäätyään penkille Euroopan cupin loppuottelussa ja siirtyi verivihollisen Real Madridin riveihin, missä voitti heti pääsarjamestaruuden, henkilökohtaisesti jo viidennen peräkkäisensä. Kahden Madridissa vietetyn kauden jälkeen Laudrup siirtyi Japaniin Vissel Kobeen yhden kauden ajaksi ennen paluutaan Eurooppaan ja Ajaxiin. Ajaxissa hän pelasi kauden 1997–1998 ja voitti seurassa sekä pääsarja- että cup-mestaruuden. Hän päätti pelaajauransa 1998 MM-kilpailuihin.
Laudrup aloitti valmennusuransa Morten Olsenin apuvalmentajana Tanskan maajoukkueessa ja siirtyi 2002 MM-kilpailujen jälkeen valmentamaan tanskalaisseura Brøndbytä. Laudrupin alaisuudessa Brøndby voitti Tanskan mestaruuden 2005 sekä Tanskan cupin 2003 ja 2004. Liigahopeaan päättyneen kauden 2005–2006 Laudrup jätti seuran valmennusvastuun alankomaalaiselle René Meulensteenille.


title: Michael Laudrup

text: 9. heinäkuuta 2007 Laudrup nimitettiin Espanjan pääsarjassa Primera Divisiónissa pelaavan Getafen päävalmentajaksi. Hän korvasi Real Madridiin siirtyneen Bernd Schusterin. Getafessa Laudrup teki kaudella 2007–2008 hyvää työtä. Joukkue eteni Espanjan cupin Copa del Reyn loppuotteluun ja UEFA Cupin kahdeksan parhaan joukkoon. UEFA Cupin puolivälierissä Bayern Müncheniä vastaan Laudrupin luotsaama Getafe joutui lopulta taipumaan Bayernin noustua jatkoajalla 3–1-tappioasemasta 3–3-tasapeliin ja näin ollen vierasmaalein kilpailun välieriin. Copa del Reyn loppuottelussa Valencia puolestaan otti komennon heti ottelun alussa ja voitti lopulta cup-mestaruuden maalein 3–1.


title: Michael Laudrup

text: Kauden 2007–2008 jälkeen Laudrup jätti tehtävänsä Getafen päävalmentajana. Syyskuussa 2008 hän teki 1,5-vuotisen sopimuksen venäläisen Spartak Moskovan kanssa, joka etsi korvaajaa aiemmin syyskuussa erottamalleen Stanislav Tšertšesoville. Laudrup erotettiin huhtikuussa 2009 heikosti alkaneen kauden jälkeen.


title: Michael Laudrup

text: Kaudeksi 2010–2011 hän siirtyi espanjalaisseura Mallorcan peräsimeen. Sopimus on pituudeltaan kaksivuotinen ja hän oli seuran uuden puheenjohtajan Llorenç Serra Ferrerin ensimmäinen hankinta. Kausi 2010/11 ei ollut erityisen menestyksekäs ja Mallorca säilytti vain vaivoin sarjapaikkansa sijoittuen liigassa 17:nneksi. Seuran ja Laudrupin yhteistyö päättyi syyskuun lopulla 2011, kun tanskalaisvalmentaja ajautui riitoihin urheilutoimenjohtaja Serra Ferrerin kanssa.


title: Michael Laudrup

text: Kesäkuun puolivälissä 2012 Laudrup palasi valmennustehtäviin allekirjoitettuaan kaksivuotisen sopimuksen Englannin Valioliigassa pelaavan Swansea Cityn kanssa. Laudrupin johdolla Swansea juhli helmikuussa 2013 seurahistorian ensimmäistä cup-voittoa, kun se kukisti Englannin liigacupin loppuottelussa Bradfordin 5–0. Vuoden 2014 alussa Laudrup kuitenkin joutui jättämään tehtävänsä johtuen erimielisyyksistä seurajohdon kanssa.


title: Michael Laudrup

text: Kesäkuun lopussa 2014 Laudrup allekirjoitti vuoden sopimuksen qatarilaisen Lekhwiyan kanssa. Seura voitti hänen johdollaan Crown Prince Cupin ja Qatarin liigamestaruuden. Menestyksestä huolimatta Laudrup erosi tehtävästään kesäkuussa 2015.


title: Michael Laudrup

text: Lokakuussa 2016 Laudrup jatkoi valmennusuraansa Qatarissa Al-Rayyanin peräsimessä.Laudrup on kotoisin jalkapalloilevasta perheestä. Hänen isänsä Finn samoin kuin veljensä Brian olivat jalkapalloilijoita. Ebbe Skovdahl on puolestaan hänen enonsa. Laudrupilla on kolme lasta, Mads (s.1989) hänen entisen tyttöystävänsä Tina Thunøn kanssa sekä Andreas (s.1990) ja Rebecca (s.1993) vaimonsa Siw Retz Laudrupin kanssa. Pojat Mads ja Andreas ovat myös jalkapalloilijoita.


title: Univelka

text: Univelka (tunnetaan myös nimillä univaje ja unenpuute) on unen saannin ja tarpeen välinen epäsuhta, joka johtuu univajeesta. Univaje merkitsee nukkumattomuudesta johtuvaa väsymystä. Univajetta kertyy, kun ihminen ei saa unta, vaikka hän sitä tarvitsisi. Silloin ihminen valvoo tahallisesti tai tahattomasti (unettomuus). Tavallisesti univelka huomataan vasta silloin, kun sitä on kertynyt pidemmän aikaa. Riittävä uni on sellainen määrä unta, joka takaa optimaalisen toimintakyvyn seuraavana päivänä. Univaje siis määritelmänsäkin mukaan haittaa ihmisen toimintakykyä.


title: Univelka

text: Univaje heikentää henkistä suorituskykyä ja lisää Alzheimerin taudin, ylipainon, sydänsairauksien, diabeteksen ja aivoverenkierron häiriöiden riskiä. Univaje aiheuttaa elimistön tulehdusten aktivoitumista, heikentää vastustuskykyä, pienentää kasvuhormonin tuotantoa ja sokerinsietokykyä. Univaje johtaa usein stressiin, ylipainoon, muistin, tarkkaavaisuuden ja päättelykyvyn heikentymiseen sekä tapaturmiin. Liika valvominen aiheuttaa torkahtelua, ärtymystä, keskittymiskyvyn heikkenemistä ja kipukynnyksen alenemista. Voi esiintyä myös mikrounia. 24 tunnin valvominen vastaa promillen alkoholihumalaa. Elimistö pyrkii turvaamaan riittävän unensaannin homeostaattisen säätelymekanismin avulla: jos valvoo normaalia pitempään, myös nukkuu pitempään ja uni on syvempää. Suuri univelka ei normalisoidu vielä yhden yön pitkillä unilla. Jatkuva univelka estää normaaliin unirytmiin pääsemistä. Univelka on nukuttava pois. Yleisestä tiedosta poiketen unta voi nukkua ennalta "varastoon". Kuitenkaan ennalta nukkumista ei voida pitää pysyvänä ratkaisuna uniongelmille. Unirytmin säännöllisyys on tärkeää.


title: Univelka

text: Suorituskyky heikkenee jo 4–5 tunnin yötyön jälkeen, 12 tunnin jälkeen tapaturmariski on kaksinkertainen ja 16 tunnin lopussa kolminkertainen normaaliin verrattuna. Lisäksi valvomisajan pidentyessä virheiden määrä kasvaa. Monet auto-onnettomuudet ovat johtuneet liiasta valvomisesta. Liian pitkä valvominen laskee kehon vastustuskykyä ja voi johtaa kuolemaan elimistön immuniteettikyvyn laskettua.


title: Univelka

text: Kalifornian yliopiston Cousins Centren tutkimuksessa tutkittiin unen vaikutusta immuunijärjestelmään. Yhdenkin yön univajeen huomattiin heikentävän immuunijärjestelmää. Jopa muutama valvottu tunti keskellä yötä voi aktivoida immuunijärjestelmän hyökkäämään omia kudoksia vastaan. Pitkäkestoisen univajeen terveysongelmat on tunnettu jo pitkään, mutta uutta on se, että pienikin univelka heikentää terveyttä. Naiset ovat miehiä herkempiä univajeen aiheuttamille tulehduksille. Tutkimus selittää, miksi univaje on niin haitallinen terveydelle ja kuinka paras lääke univajeen aiheuttamille terveyshaitoille on hyvä yöuni.


title: Univelka

text: Koska univaje aiheuttaa useita epäedullisia muutoksia myös verenpaineessa, sisälmyshermoston toiminnassa, sokeriaineenvaihdunnassa ja hormonierityksessä, unenpuute voi olla myös diabeteksen riskitekijä. Kroonisen univajeen yleisimmät syyt ovat nykyisin työstressi ja epäsäännölliset työajat. Läpi vuorokauden käynnissä oleva yhteiskunta on lisännyt vuoro- ja yötöitä, jotka näyttävät aiheuttavan terveyshaittoja. Uni tulisi nostaa terveyskasvatuksessa samaan asemaan liikunnan ja terveellisen ravinnon kanssa, ja työterveyshuollossa tulisi työaikojen kuormittavuutta arvioida nykyistä enemmän.


title: Univelka

text: Unihäiriöt liittyvät usein neurologisiin ongelmiin, kuten autismin kirjon oireyhtymiin ja ADHD:hen, sekä psykiatrisiin ongelmiin, kuten masennukseen. Näissä univajeen vaikutus on kaksisuuntainen. Neuropsykiatrinen oire aiheuttaa univajetta, joka puolestaan lisää lapsilla mm. ylivilkkautta ja haastavaa käytöstä.


title: Univelka

text: Univajetta lisäävät monet unta häiritsevät tekijät, kuten vuorotyö. Terveydenhuollon ammateissa aamu- ja iltavuorot ovat epäloogisia. Teollisuudessa vuorotyörytmi on parempi. Unen ja unihäiriöiden tutkimus tuottaa jatkuvasti uutta tietoa. Ihmisen toimintaa säätelevien kellogeenien löytyminen on merkittävästi vauhdittanut unitutkimusta. Tämän kellon rytmihäiriöt eivät kuitenkaan häiritse pelkästään unta vaan vaikuttavat koko elimistöön, jopa solujen jakautumiseen. Liian lyhyt (alle 6 tuntia) tai liian pitkä (yli 9 tuntia) yöuni on liitetty moniin terveyshaittoihin, kuten masennukseen. Jo runsaan tunnin vuorokautinen jatkuva univaje näyttää ennustavan lapsilla lihavuutta.


title: Univelka

text: Unenpuute rappeuttaa myös seksielämää. Merkittävä osa amerikkalaisista on jatkuvasti niin väsyneitä, että se aiheuttaa jo ongelmia parisuhteessa. Suurimmalla osalla Yhdysvaltain aikuisista on uniongelmiin liittyviä oireita, joita useimmat eivät kuitenkaan tunnista ongelmaksi. Liki neljäsosa avioliitossa tai muussa parisuhteessa elävistä ilmoitti, että väsymys vähentää heidän seksielämäänsä tai on vienyt kokonaan mielenkiinnon seksiin.


title: Univelka

text: Suomalaiset lapset nukkuvat vuorokaudessa keskimäärin tunnin vähemmän kuin eurooppalaiset lapset yleensä. Tarkkaa unimäärää on kuitenkin vaikea määritellä, sillä yksilöllinen unentarve vaihtelee. Seitsenvuotiaista lapsista suurimmalle osalle riittävät 9-11 tunnin yöunet. Iän myötä unen tarve pikkuhiljaa vähenee. Kun lapsella on käytöshäiriöitä ja levottomuutta, pitäisi kodeissa, kouluissa ja kouluterveydenhuollossa selvittää aluksi, saako hän riittävästi unta.


title: Univelka

text: Unihäiriöt ja unenpuute vaikuttaa lapsiin eri tavalla kuin aikuisiin. Huonosti nukkunut aikuinen on väsynyt, mutta lapsella unihäiriö voi ilmetä levottomuutena ja käyttäytymisoireina. Lapsilla päiväväsymys voi puuttua tyystin. Sen sijaan lapsilla tuppaa unen puutteen yhteydessä esiintymään ylivilkkautta, käytöshäiriöitä, keskittymisvaikeuksia ja sosiaalisia ongelmia. Unitutkijoiden mukaan aikuistenkin tulisi nukkua vuorokaudessa 7-9 tuntia.


title: Univelka

text: Väsymyksen sijaan lapsilla ilmenee levottomuutta ja käyttäytymisongelmia, jotka johtavat helposti moniin sosiaalisiin ongelmiin. Jos lapsella ilmenee päivisin levottomuutta, käytöshäiriöitä, keskittymisvaikeuksia tai masennusoireita, liian lyhyen yöunen tai nukkumisvaikeuksien mahdollisuus on syytä ottaa huomioon. Toisaalta on muistettava myös se mahdollisuus, että kaksi tai useampia itsenäisiä sairauksia esiintyy samanaikaisesti. Taustalla voi olla esimerkiksi huomaamatta jäänyt masennus. Lasten nukkumisvaikeuksia selvitettäessä on syytä kysyä myös lapsen omaa mielipidettä, sillä vanhemmat eivät välttämättä ole tietoisia varsinkaan vähän isompien lasten nukkumisvaikeuksista.


title: Univelka

text: Koululaisen käytöshäiriöt voivat kieliä liian lyhyestä yöunesta. Lasten nukkumishäiriöillä on yhteys päiväaikaiseen psyykkiseen oireiluun. Suomalaisista ala-asteikäisistä koululaisista 20-30 prosentilla esiintyy eriasteisia nukkumisvaikeuksia, ja nämä vaikeudet näyttävät olevan yhteydessä lisääntyneeseen päiväaikaiseen psyykkiseen oireiluun kouluissa. Lapsilla, joilla on nukkumisvaikeuksia tai jotka nukkuvat lyhyitä yöunia, esiintyy keskimääräistä enemmän masennusoireita, ylivilkkautta, käytöshäiriöitä ja kouluongelmia. Kaikkein altteimpia päiväaikaisille ongelmille olivat ne lapset, jotka nukkuivat huonosti joka yö. Hankalien unihäiriöiden hoito lievittää päiväaikaista oireilua varsin lyhyessä ajassa. Melatoniinin on todettu auttavan mm. lapsia, joilla on Aspergerin oireyhtymä ja jotka kärsivät unihäiriöistä.


title: Univelka

text: Stakesin Kouluterveyskyselyt neljännesvuosisadan ajalta osoittavat, että vähäinen uni aiheuttaa lasten psykosomaattista oireilua ja masennusta. Liiallinen valvominen aiheuttaa koululaisilla ärtyneisyyttä, kiukunpurkauksia, oppimisvaikeuksia ja masentuneisuutta. Oireilu lisääntyi jopa nelinkertaisesti, kun yöunet vähenivät parilla tunnilla. WHO:n koululaistutkimus kertoo, että alle 7 tuntia nukkuvien osuus kasvoi puolella viime vuosituhannen lopussa. Samaisen tutkimuksen mukaan neljännes 11-vuotiaista oli väsynyt lähes jokaisena kouluaamuna. Nuokkuminen lisääntyi murrosiän myötä. Lähes puolet koululaisista valitti aamuväsymystä .


title: Univelka

text: Lapsen nukkumisvaikeudet voivat johtua somaattisista sairauksista, kuten esimerkiksi infektiosta. Myös äidin raskauden aikainen infektio saattaa altistaa lapsen myöhemmin unihäiriöille. Psyykkisten ja neurologisten sairauksien vaikutus voi olla kaksisuuntainen. Ne altistavat unihäiriöille, joka aiheuttaa puolestaan erityisesti masennusta. Masentuneista lapsista yli puolella on univaikeuksia. Merkittävä osa unihäiriöistä on kuitenkin itsenäisiä oireita, joihin ei välttämättä ole yhtä syytä tai selitystä. Jos lapsi voi hyvin ja jaksaa käydä koulussa, voidaan aika turvallisesti ajatella, että unihäiriö on lievä ja hyvänlaatuinen tila, joka itsestään korjaantuu ajan myötä. Mutta jos päiväaikaisia ongelmia on, silloin asiaan olisi hyvä paneutua tarkemmin.


title: Univelka

text: Koululaisista peräti joka toinen oppilas tuntee itsensä usein väsyneeksi, koska yöuni jää liian lyhyeksi television katselun, tietokoneen käytön tai puhelimen takia. Tekstiviestit aiheuttavat merkittävää unen häiriötä jopa puolella teini-ikäisistä. Television iltaohjelmien katsominen lisää huomattavasti 5-6-vuotiaiden lasten unihäiriöitä. Aktiivinen televisionkatselu on yhteydessä lyhyempään yöuneen ja nukahtamisvaikeuksiin. Unihäiriöitä lisää erityisesti ohjelmien katselu yksin ja juuri ennen nukkumaanmenoa. Television katselu yksin nukkumaanmenoaikaan on yleisempää silloin, kun lapsella on televisio omassa huoneessaan. Lastenohjelmien katsominen ei sen sijaan yöunta näytä vievän.


title: Univelka

text: Tutkijat suosittelevat lasten päivittäisen televisionkatselun rajoittamista yhteen tuntiin. Aikuisten tulisi myös valvoa, mitä ohjelmia lapset katsovat. Mitä useampia erityyppisiä aikuisten ohjelmia lapset seurasivat, sitä enemmän heillä oli unihäiriöitä. Jos lapset olivat television vaikutuspiirissä yli 2 tuntia päivässä tai jos he saivat katsoa paljon aikuisten ohjelmia, unihäiriöiden riski kolminkertaistui.


title: Univelka

text: Unihäiriöiden määrää lisää selvästi myös passiivinen televisionkatselu. Televisiota ei pitäisi myöskään jättää auki silloin, kun sitä ei katsella, sillä tahaton ruudun informaatiovirralle altistuminen lyhentää lapsen unta ja lisää lapsen muita unihäiriöitä, kuten nukahtamisvaikeuksia ja yöllisiä kauhukohtauksia.


title: Univelka

text: Unihäiriöillä on yhteys myös huonoon koulumenestykseen. Riittämätön yöuni voi näkyä esimerkiksi päiväväsymyksenä, levottomuutena, keskittymisvaikeuksina, alakuloisuutena, päänsärkynä tai muina kipuina. Univaje on yhteydessä myös lisääntyneeseen psyykkiseen oireiluun koulussa.


title: Univelka

text: Liian vähän tai huonosti nukkuvilla lapsilla on tavanomaista enemmän masennusoireita, keskittymisvaikeuksia, ylivilkkautta, käytöshäiriöitä ja kouluongelmia. Lasten unihäiriöt ja unenpuute voivat ilmetä toisin kuin aikuisilla eli väsymyksen sijaan psyykkisinä oireina. Univaikeuksia hoidettaessa pitää kysyä myös lapsen omaa mielipidettä. Lasten unihäiriöiden taustalla voi olla myös sairaus.


title: Univelka

text: Hyviä tuloksia on saatu vanhempien ja nuoren opastuksesta säännöllisten nukkumaanmenoaikojen noudattamiseen riittävän unen takaamiseksi nuorelle. Tämä voi liittyä myös kognitiivis-behavioraaliseen terapiaan.


title: Pirasetaami

text: Pirasetaami on nootropiineihin luokiteltava lääkeaine, joka on rakenteeltaan GABA:n johdos. Pirasetaamia myydään kauppanimellä Nootropil. Suomessa pirasetaami on tarkoitettu kortikaalisen myoklonian hoitoon. Lääke alkaa tyypillisesti vaikuttaa muutaman vuorokauden kuluessa.


title: Pirasetaami

text: Pirasetaamin syntetisoi vuonna 1967 belgialainen UCB-yhtiö.


title: Pirasetaami

text: Pirasetaami on GABA-johdannainen, mutta sillä on ilmeisesti vaikutusta myös kolinergisiin reseptoreihin, NMDA-reseptoreihin ja solujen ionikanaviin. Lisäksi se vähentää veren viskositeettia ja verihiutaleiden liiallista aggregaatiota, jolloin verenkierto paranee.


title: Pirasetaami

text: Pirasetaamin tarkkaa toimintamekanismia luurankolihasten kouristusten hoidossa ei tunneta. Kyseessä arvellaan olevan hermosoluja suojaava vaikutus, jonka seurauksena kouristukset vähitellen helpottavat.


title: Pirasetaami

text: Pirasetaamin pääasiallinen käyttöaihe Suomessa on kortikaalisen myoklonian hoito. Pirasetaamia on käytetty myös muiden hermostoperäisten sairauksien, kuten Parkinsonin taudin, Alzheimerin taudin ja dysleksian hoitoon. Sitä voidaan käyttää myös erilaisista syistä johtuviin kognitiivisiin vaikeuksiin, joka on lääkkeen yleisempi käyttötarkoitus monissa muissa maissa.


title: Pirasetaami

text: Pirasetaami on erään tutkimuksen mukaan muistia tehostava lääke. Se oli ensimmäinen nootropiini, joka sijoitettiin älylääkkeiden ryhmään. Koska pirasetaami voi parantaa myös terveiden ihmisten kognitiivista suorituskykyä, sitä käyttävät jonkin verran myös terveet ihmiset näiden ominaisuuksiensa kehittämiseen. Sillä ei ole suurillakaan annoksilla huumaavaa vaikutusta.


title: Pirasetaami

text: Pirasetaamin sivuvaikutukset eivät eroa placebosta. Joillakin käyttäjillä voi ilmetä yleistä kiihtyneisyyttä ja siihen liittyen mm. levottomuutta, ärtyneisyyttä, hermostuneisuutta, päänsärkyä tai vapinaa. Sivuvaikutusten määrä riippuu paljolti lääkkeen annostuksesta, joka on kortikaalisen myoklonian hoidossa usein jopa yli 20 g vuorokaudessa, mutta muihin käyttötarkoituksiin riittää yleensä muutaman gramman päiväannos. Pirasetaami on monissa tutkimuksissa todettu turvalliseksi ja pienillä annoksilla hyvin siedetyksi lääkkeeksi. LD50-arvoa ei kuitenkaan ole määritetty.


title: Pirasetaami

text: Pirasetaami on Suomessa lääkkeeksi luettava aine. Sen maahantuonnista ilman asianmukaista reseptiä voidaan rangaista lääkeainerikoksena. Monissa Euroopan maissa pirasetaamin laillinen asema on epäselvä. Yhdysvaltain elintarvike- ja lääkevirasto FDA ilmoitti elokuussa 2010, ettei pirasetaamia luokitella ravintolisäksi. Sen jälleenmyynti tai maahantuonti on siis kiellettyä ilman erillistä lupaa.


title: Antti Taskinen

text: Antti Olavi Taskinen (s. 1976) on helsinkiläinen mies, joka sai elinkautisen vankeustuomion niin sanotuista lääkesurmista.


title: Antti Taskinen

text: Taskinen on aiemmin työskennellyt muun muassa ratsastuksenopettajana ja varastotyöntekijänä.


title: Antti Taskinen

text: Taskista epäiltiin syylliseksi 20-vuotiaan tamperelaisen opiskelijan kuolemaan. Opiskelija oli kuollut elokuussa 1996 Dolcontin-morfiinilääkkeen yliannostukseen Tampereen Rantaperkiön kaupunginosassa. Kuolema tulkittiin käräjäoikeudessa törkeäksi kuolemantuottamukseksi, mutta hovioikeus hylkäsi myöhemmin syytteen.